Al Fatihah : Mohd Isa pemimpin tegar, perjuangkan penduduk miskin sejak dulu

0

BANGI,  Khamis – Ahli Dewan Undangan Negeri (ADUN) Belatek,  Datuk Mohd Isa Shafie, 69,
meninggal dunia malam tadi akibat jangkitan kuman pada jantung, paru-paru dan juga buah pinggang.

Allahyarham telah menghembuskan nafas terakhir di Hospital Sultan Abdul Halim (HSAH) di Sungai Petani, Kedah.

Berita kematian ADUN Belatek ini juga turut mendapat perhatian Menteri Besar Kedah, Datuk Seri Muhammad Sanusi Mohd Nor.

Katanya, Allahyarham adalah seorang pemimpin dan juga seorang pejuang tegar yang tegas dan berprinsip sepanjang hidupnya.

Artikel berkaitan

DAP tidak perlu minta maaf, henti timbul isu – Zahid

Ahmad Zahid tidak patut eksploitasi istilah syarak demi kepentingan politik – BERJASA

Saya sayang Bella lebih daripada anak lain – Siti Bainun

Jumlah Mangsa Banjir Di 4 Negeri Kekal

KWSP Akan Lancar I-Sayang Tahun Depan

Ahli Dewan Undangan Negeri (ADUN) Belatek itu sangat berjasa kepada parti dan banyak melakukan pengorbanan yang boleh dikenang sepanjang hayat.

Tambah Sanusi, isu yang paling dekat di hati Allahyarham untuk dibangkitkan setiap kali DUN ialah pembinaan Empangan Beris dan isu pemindahan penduduk ke penempatan baharu di Sungai Pau.

Katanya, ucapan nya di sidang DUN sering berdebar sekitar isu kemiskinan dan kesukaran penduduk kampung sejak 1990 sehinggalah sidang DUN terakhir pada Mac lalu.

“Beliau aktif dalam PAS sebagai penceramah sejak 1970-an lagi, berulang alik antara Sik ke Pulau Pinang setiap kali pilihan raya berlangsung. Beliau kaya dengan kisah orang dulu-dulu berjuang dan sangat memotivasikan.

“PAS meminta saya bertanding di DUN Belantek menggantikannya pada PRU-12 pada 2008 setelah dua penggal beliau berkhidmat, malangnya saya kalah kepada calon Barisan Nasional (BN) dengan 252 undi akibat kemasukan undi tentera secara besar-besaran (1,031 pengundi) ke DUN Belantek menjelang DUN dan Parlimen dibubarkan.

“Beliau kembali bertanding setelah diarahkan parti, walaupun sedikit uzur pada 2018 dan menang lebih besar dengan majoriti 2,574 undi mengalahkan calon BN dan Pakatan Harapan (PH) ,” katanya.

“Terasa sangat kehilangan Allahyarham ADUN Belantek yang meninggal dunia jam 11.30 malam tadi. Mula bekerja bersama Allahyarham sejak 1999, beliau dipilih sebagai ADUN Belantek kali pertama pada usia 46 tahun.

“Walaupun dilanda kesempitan kewangan yang meruncing ketika mula menjadi ADUN pada 1999, dia terus berkhidmat membantu orang ramai yang memerlukan sumbangan, sehingga menggadai gelang dan rantai isterinya (Kak Dah) setelah semua simpanannya tidak berbaki lagi.

“Belantek adalah DUN (Dewan Undangan Negeri) paling luas (sebesar Perlis) dan penduduknya memang dikenali kaya dengan kemiskinan, di sana dia bergelumang selama bertahun-tahun menabur khidmat bakti, mendengar masalah dan menyelesaikan urusan orang ramai,” katanya menerusi kenyataan di Facebook beliau hari ini.

Muhammad Sanusi yang merupakan Yang Dipertua PAS Sik berkata, Allahyarham yang pernah bertugas sebagai pegawai bomba lapangan terbang adalah seorang pemimpin yang berdisplin dan kefahamannya mengenai jemaah dan parti juga teguh dan kukuh.

Katanya, tidak ada sesiapa yang boleh mengubah pendiriannya selama dia berpegang kepada keputusan parti dan pimpinan serta taat dan setia sewaktu orang lain melonggar.

“Beliau tempat saya belajar, bertanya pandangan, meminta dan mendengar nasihat, menimba ilmu serta petua, bertanya mengenai latar belakang si fulan dan si fulan yang beliau lebih kenali.

“Beliau sering menelefon bertanya khabar dan berpesan pelbagai perkara apabila lama tak dapat bersua muka. Dia sangat mengambil berat keselamatan saya. Beliau adalah guru, sahabat dan teman suka duka dalam perjuangan.

“Dia dan isterinya, Kak Dah rajin dan pandai memasak. Bubur lambuk khas beliau akan beredar ke mana-mana setiap kali bulan puasa. Jika bertandang ke rumahnya, tidak pernah saya pulang tanpa menjamah menu istimewa mereka berdua, dua tiga jenis makanan disuruh kita merasa,” katanya.


Fasa 2 SUKE dibuka tengah malam ini

0

BANGI, Khamis – Lebuh raya Bertingkat Sungai Besi – Ulu Kelang (SUKE) fasa dua akan mula dibuka kepada pengguna bermula jam 12.01 malam ini.

Menteri Kerja Raya Datuk Alexander Nanta Linggi memaklumkan pembukaan fasa dua ini menawarkan kesalinghubungan dan penyuraian trafik lebih berkesan.

“SUKE fasa dua melibatkan jajaran utama sepanjang 7.8 kilometer dari Sri Petaling sehingga Cheras – Kajang yang merupakan laluan kepadatan tinggi.

“Antara skop pembinaan lebuh raya ini adalah melibatkan pembinaan dua persimpangan baharu iaitu Persimpangan Sri Petaling dan Persimpangan Sungai Besi dan juga pembinaan satu plaza tol bertingkat di Plaza Tol Alam Damai,” katanya.

Artikel berkaitan

Pelampau Israel lempar kata kesat sambik berarak di Baitulmaqdis

Ada agenda tersembunyi, sebar fahaman liberal secara halus – ISMA

Pembantu Ahli Parlimen langgar kod etika pakaian diarah keluar

Mangsa Banjir Boleh Mohon Kelonggaran Bayaran Semula

Ketua Hakim Negara terima ancaman bunuh

Beliau berkata demikian ketika berucap di Majlis Perasmian Pembukaan Fasa Dua Lebuh Raya Bertingkat SUKE di sini pada Khamis.

Dalam pada itu, kata beliau pengguna yang melalui Plaza Tol Alam Damai boleh menikmati laluan percuma selama dua minggu.

Sementara itu, Kementerian Kerja Raya turut mengumumkan sistem kutipan tol secara pembayaran terbuka (Open Payment System) dijangka bermula September ini.

Sebanyak 12 lebuhraya terlibat antaranya Lebuhraya Bertingkat Ampang – Kuala Lumpur (AKLEH), Lebuhraya Koridor Guthrie (GCE), Lebuhraya Sungai Besi (BESRAYA), Lebuhraya Baru Pantai (NPE), Jambatan Pulau Pinang (JPP), Lebuhraya Butterworth – Kulim (BKE), Lebuhraya Damansara – Puchong (LDP), Lebuhraya Skim Penyuraian Trafik Kuala Lumpur Barat (SPRINT), Lebuhraya Shah Alam (KESAS), Terowong SMART, Lebuhraya Kuala Lumpur – Putrajaya (MEX) dan Lebuhraya Duta – Ulu Klang (DUKE).

Open Payment System diperkenalkan merupakan inisiatif Kerajaan yang komited dalam peralihan sistem kutipan tol secara Multi-Lane Fast Slow (MLFF) menjelang akhir 2024.- AWANI


Mangsa kemalangan lawan arus ahli surau

0

BANGI, Khamis – Polis masih  mengesan penunggang motosikal yang dipercayai melarikan diri selepas menyebabkan kemalangan sehingga seorang penunggang motosikal berkuasa tinggi maut di Kilometer 22.2 Lebuhraya Sungai Besi Ulu Kelang (SUKE) berhampiran Ulu Kelang, semalam.

Ketua Polis Daerah Ampang Jaya, Asisten Komisioner Mohd Azam Ismail berkata, siasatan awal mendapati kemalangan berlaku apabila sebuah motosikal ditunggang melawan arus di bahu jalan kanan.

“Mangsa yang sedang melalui jalan berselekoh kemudian cuba mengelak lalu melanggar penghadang sebelah kiri jalan.

“Kesan pelanggaran itu menyebabkan penunggang terhumban dan jatuh ke bawah pada ketinggian kira-kira 30 meter manakala motosikalnya terseret ke tengah jalan,” katanya dalam kenyataan pada Rabu.

Mohd Azam berkata, mangsa cedera parah di kaki ditemui dalam keadaan tertiarap di belakang pagar Stesen Kawalan SMART Sungai Klang dan disahkan meninggal dunia.

Artikel berkaitan

Peguam Fail Rayuan Isu Keabsahan Sekolah Vernakular

Selangor sedia hadapi kenaikan bahan binaan 180 peratus

Siasatan perlu adil, tidak kira kawan atau lawan – Aminuddin Yahaya

Sarimah kecewa berita palsu terlantar sakit tersebar

Siti Nuramira Dibebaskan Dengan Jaminan JAWI

Beliau berkata, siasatan awal mendapati kemalangan berpunca daripada kecuaian penunggang motosikal yang memandu secara melulu dan menyebabkan kematian.

“Penunggang terbabit didapati meninggalkan lokasi dan tindakan mengesannya sedang dijalankan.

“Rakaman kamera litar tertutup (CCTV) sedang diteliti bersama pihak SUKE dan saksi bebas sedang dikesan bagi membantu siasatan,” katanya.

Katanya, kes disiasat mengikut Seksyen 41(1) Akta Pengangkutan Jalan 1987.

Sementara itu memetik Berita Harian, anak kepada mangsa kemalangan melawan arus, Muhammad Hafidz Ahmad Fadzil, 36, berkata arwah ayahnya jika keluar menunggang motosikal akan balik ke rumah sebelum Zuhur dan akan solat setiap hari di surau berhampiran rumah di Pandan Indah, di ibu negara.

Menurut Hafidz, dia mengetahui kejadian itu apabila dihubungi rakannya yang memaklumkan mengecam motosikal Ducati Panigale itu yang selalu digunakan dia dan bapanya tular di media sosial.

Dalam kejadian kira-kira jam 1 tengah hari itu, mangsa, Ahmad Fadzil Omar Azzadin, 62,  yang menunggang motosikal
Ducati
Panigale meninggal dunia akibat parah selepas terbabas dan terjatuh dari jejambat SUKE apabila cuba mengelak penunggang motosikal lain yang melawan arus.

Kata anak Allahyarham,  dia kemudian menghubungi adiknya dan bertanya adakah bapa mereka keluar menggunakan motosikal itu sebelum adiknya mengesahkan perkara itu.

“Saya difahamkan ketika kejadian arwah ayah hendak masuk simpang di lebuh raya berkenaan sebelum datang sebuah motosikal lain melawan arus.”

“Arwah ayah cuba mengelak tetapi dia terbabas sebelum terjatuh ke bawah di lebuh raya itu,” katanya.

Katanya, mereka memiliki lima motosikal di rumah kerana bapanya sejak muda sehingga sudah bersara dalam pekerjaan pun masih minat menunggang motosikal.

“Ayah memang suka menunggang motosikal tetapi tidaklah ke tempat yang jauh kerana dia akan balik sebelum Zuhur.

“Arwah setiap hari akan solat di surau berhampiran rumah dan dia akan menjadi orang pertama yang sampai di sana dulu malah dikenali ahli kariah surau,” katanya.

Katanya, jenazah bapanya akan dikebumikan di Tanah Perkuburan Islam Ukay Perdana selepas selesai proses bedah siasat hari ini.


Pelajar perubatan, pergigian, farmasi boleh mohon tajaan mulai 3 Julai

0

BANGI, Khamis – Berkuat kuasa 3 hingga 7 Julai depan mahasiswa yang sedang mengikuti pengajian dalam bidang perubatan, pergigian dan farmasi boleh memohon tajaan menerusi Program Ijazah Dalam Negara (PIDN) di bawah Jabatan Perkhidmatan Awam (JPA).

JPA dalam satu kenyataannya  hari ini, berkata permohonan itu boleh dibuat susulan keputusan kerajaan untuk meneruskan program penajaan JPA dalam bidang berkaitan.

“Penajaan JPA bagi bidang ini bagi tahun 2023 boleh dimohon mengikut tempoh penawaran ditetapkan seperti PIDN bagi pelajar yang sedang mengikuti pengajian pada peringkat ijazah pertama dari 3 hingga 7 Julai ini.

“Bagi Program Khas Lepasan Sijil Pelajaran Malaysia Dalam Negara (LSPM) bagi pelajar lepasan Sijil Pelajaran Malaysia (SPM) Tahun 2022 pula dilanjutkan sehingga 23 Jun ini,” katanya.

Sebarang maklumat lanjut berhubung perkara berkenaan boleh dirujuk di laman
 esilav2.jpa.gov.my.

Memetik Berita Harian, Perdana Menteri, Datuk Seri Anwar Ibrahim, sebelum ini dilaporkan berkata, JPA akan meneruskan program tajaan biasiswanya kepada pelajar perubatan, pergigian dan farmasi di institut pengajian tinggi selepas mendapati terdapat unjuran keperluan pada masa depan.

Perdana Menteri berkata, keputusan Kementerian Kesihatan (KKM) menghentikan penajaan JPA dalam tiga bidang berkenaan yang diumumkan di Parlimen Selasa lalu, dibuat mengikut dasar terdahulu dan perlu dikaji semula.

Katanya, unjuran terkini yang dibuat mendapati terdapat keperluan penajaan kepada program berkenaan diteruskan berikutan terdapat kes doktor kontrak meletak jawatan dan memilih sektor swasta dalam laluan kerjaya mereka.


Penunggang lawan arus itu `pembunuh’!

0

BANGI, Rabu –  [KEMAS KINI] Penunggang motosikal berkuasa tinggi yang maut akibat terjatuh daripada jejambat Lebuhraya Sungai Besi Ulu Kelang (SUKE) berhampiran Ulu Kelang,  Kuala Lumpur tengah hari tadi dikenali sebagai Scot Zamzuri.

Terdahulu, tular di dunia maya kisah seorang penunggang motosikal berkuasa tinggi jenis Ducati, yang maut selepas terjatuh daripada jejambat Lebuhraya Sungai Besi Ulu Kelang (SUKE) berhampiran Ulu Kelang,  Kuala Lumpur tengah hari Rabu.

Gambar penunggang motosikal yang meninggal dunia dikongsi oleh warganet.

Dalam kejadian pada jam 1:05 tengah hari itu ,  penunggang motosikal Ducati yang dikatakan dari arah Ampang sedang dalam perjalanan memasuki susur keluar Lebuhraya Lingkaran Tengah 2 (MRR2) di Ulu Kelang.

Seorang penunggang motosikal berkuasa tinggi jenis Ducati, maut selepas terjatuh daripada jejambat Lebuhraya Sungai Besi Ulu Kelang (SUKE) berhampiran Ulu Kelang, tengah hari tadi. – Foto Twitter SenawangTV

Dalam satu video rakaman kamera litar tertutup (CCTV) berdurasi 12 saat menunjukkan sebuah motosikal melawan arus dari arah MRR2 naik ke Lebuhraya SUKE.

Dalam satu ciapan twitter, oleh Hezeri Samsuri, beliau berkongsikan kejadian kemalangan maut berkenaan dan mencetuskan kemarahan daripada para penunggang motosikal yang menceritakan perihal penunggang yang melawan arus.

Awas, video 18sG. Sat gi aku delete. Nak sampaikan pesanan je.

KEPADA BANGSAT yang ride lawan arus tu, aku harap kau masuk penjara seuumur hidup.

Habis nyawa rider Ducati sorang melayang kat ramp SUKE sebab bodoh kau. Takziah kepada keluarga mangsa.

Apa kat sekolah kau tak…
pic.twitter.com/Ne6PuVpkYr

— Hezeri Samsuri (@HezeriSamsuri)
June 14, 2023

Artikel berkaitan

Baru sehari berkahwin, pasangan ditahan edar dadah

Sambut hari terakhir sekolah dengan lakukan vandalisme

Proses Penamaan Calon Berjalan Lancar

3 Kes Dikesan Di Negeri Sembilan

Petanda awal Ahmad Zahid bakal bebas pertuduhan mahkamah

Menurut Berita Harian, tidak lama selepas itu, motosikal ditunggang mangsa dirakam gagal dikawal dipercayai cuba mengelak motosikal yang melawan arus.

Motosikal mangsa merempuh pembahagi jalan sebelum dia tercampak ke bawah jejambat.

Mangsa yang mengalami kecederaan parah meninggal dunia di lokasi kejadian.

Netizeen juga berang dengan sikap pengguna jalan raya yang melawan arus sehingga membahayakan nyawa orang lain.

Ketua Polis Daerah Ampang Jaya, Asisten Komisioner Mohd Azam Ismail, akan mengeluarkan kenyataan rasmi dalam masa terdekat selepas hasil siasatan awal diperoleh daripada Bahagian Siasatan dan Penguatkuasaan Trafik (BSPT) Daerah Ampang Jaya.

Ketua Polis Daerah Ampang Jaya, Asisten Komisioner Mohd Azam Ismail.


Perlis tidak sambung lesen judi tahun depan

0

BANGI, Khamis
 –
Perlis tidak akan memperbaharui lesen premis perjudian di negeri itu selepas tamat tempoh operasi tahun hadapan.

Sekarang terdapat enam premis perjudian di Perlis dan ia tidak akan disambung untuk menjalankan operasi selepas tamat tempoh pada Mac 2024.

Pengerusi Jawatankuasa Perumahan dan Kerajaan Tempatan negeri, Fakhrul Anwar Ismail berkata, selepas tempoh tersebut tamat, tiada pengusaha premis judi akan diberi kelulusan lesen operasi.

Menurutnya, keputusan itu selaras dengan pendirian kerajaan negeri untuk menghentikan aktiviti perjudian selepas mengambil alih pentadbiran kerajaan negeri.

Artikel berkaitan

Kebakaran Jakel: Bomba fokus unsur sabotaj, sisa bara api

Ka Siong terima surat saman pengimport telur

Mangsa Banjir Boleh Mohon Kelonggaran Bayaran Semula

Bina sekolah baharu, NGO desak MB Selangor sokong permohonan

JPJ rugi RM14.38 juta cetak kad lesen memandu

“Saya ingin tegaskan usaha kerajaan negeri menghentikan lesen premis judi adalah konsisten sejak dari awal lagi seperti disebut Menteri Besar, Mohd Shukri Ramli pada kenyataan media atau ketika sidang Dewan Undangan Negeri (DUN) sebelum ini,” katanya pada sidang media, di Arau pada Selasa.

Fakhrul Anwar juga berkata, tindakan tersebut tidak dibuat secara drastik malah pihaknya mengambil pendekatan lunak berdasarkan tarikh penamatan tempoh lesen.

Tambah beliau, Majlis Perbandaran Kangar (MPK) memberi taklimat secara lisan dan mengeluarkan surat pemberitahuan kepada pengusaha terlibat.

“Kita mengambil pendekatan lunak bagi memastikan pengusaha terbabit tidak terkejut dengan tindakan tersebut,” katanya.

Bagaimanapun Ahli Dewan Undangan Negeri (ADUN) Pakatan Harapan Indera Kayangan, Gan Ay Ling mendakwa tindakan kerajaan negeri tidak lagi memperbaharui lesen premis judi tanpa sebarang pengumuman.

Merungkai dakwaan itu, Fakhrul berkata, isu penutupan premis judi bukan perkara baharu yang mengejutkan malah pelaksanaannya sudah lama di Kelantan, Terengganu dan Kedah.


LHDN serbu rumah Hamzah, rampas fail, dokumen pemilikan aset

0

BANGI, Jumaat – Kediaman Ketua Pembangkang, Datuk Seri Hamzah Zainudin didakwa diserbu pegawai Lembaga Hasil Dalam Negeri (LHDN) kelmarin.

Sumber berkata, Ahli Parlimen Larut itu difahamkan berada di rumahnya di Damansara, Kuala Lumpur ketika serbuan yang dilakukan sepasukan pegawai kira-kira jam 11 pagi.

Katanya, serbuan berkenaan dilakukan susulan terdapat beberapa cukai yang tidak dilaporkan.

Terdahulu, sebuah portal melaporkan, penguat kuasa LHDN turut merampas beberapa fail termasuk dokumen pemilikan aset dan akaun.

Artikel berkaitan

Tajuddin Putar Belit, Takut SPRM – Puad Zarkashi

Jual Sijil Palsu, Doktor Disambung Reman

KKD, MCMC diminta pantau hantaran naratif kaum, agama oleh ahli politik

UNDI MELAYU PECAH DI MELAKA | BULETIN PERTIWI – ISNIN 8 NOVEMBER 2021

25 Kes Positif COVID-19 Di Parlimen Mungkin Varian Delta

Sementara itu, sumber LHDN ketika dihubungi berkata, pihaknya kini tidak boleh mendedahkan apa juga maklumat terhadap kes yang membabitkan cukai.

“Kami tidak boleh mendedahkan apa juga maklumat ketika ini,” katanya.

Bulan lalu, Hamzah mengesahkan beliau dipanggil Suruhanjaya Pencegahan Rasuah Malaysia (SPRM) bagi memberi keterangan berhubung satu kes pendakwaan di Mahkamah Sesyen Kuala Lumpur.

Beliau menyatakan, keterangan berkenaan dilakukan susulan pertuduhan ke atas ahli perniagaan, Sim Choo Thiam di mahkamah.

Hamzah mendakwa, kes pertuduhan di mahkamah membabitkan ahli perniagaan itu yang turut mengheret namanya, jelas bertujuan untuk merosakkan nama baiknya, BERSATU dan Perikatan Nasional (PN). – BERITAHARIAN


MUDA desak kerajaan batal projek PJD Link

0

BANGI, Jumaat – Kerajaan perlu menghentikan projek pembinaan lebuh raya Petaling Jaya Traffic Dispersal Elevated Highway (PJD Link) yang dipercayai membawa lebih banyak kemudaratan kepada rakyat.
“MUDA berkeras bahawa pembangunan PJD Link ini lebih banyak membawa kemudaratan kepada penduduk dan pengguna jalan raya di sepanjang laluan cadangan dari Damansara ke Kinrara.
“Pembinaan PJD Link ini berpotensi untuk mewujudkan kesesakan baharu di laluan-laluan keluar yang dibina.

“Kenyataan pengurusan PJD Link bahawa lebuh raya ini akan digunakan oleh penduduk untuk ke stesen pengangkutan awam juga tidak terbukti, lebih-lebih lagi dengan adanya penambahan jumlah kenderaan dan masa perjalanan di sepanjang laluan,” menurut satu kenyataan yang dikeluarkan.

MUDA turut mendesak kerajaan berhenti mengklasifasikan PJD Link di bawah Akta Rahsia Rasmi 1972 (OSA) kerana orang awam layak mengetahui kandungan konsesi pembangunan tersebut.

Menurut kenyataan tersebut, lebih 90 peratus penduduk setempat di sekitar kawasan PJD Link juga menentang pembangunan itu.

Artikel berkaitan

Tiada protes tidak bermakna mogok doktor kontrak gagal

MAQIS sita 25 tan dada ayam Thailand dengan sijil halal diragui

Negara wajar cari alternatif baharu hadapi krisis global – Sultan Nazrin

Tragedi Batang Kali: Jumlah rasmi mangsa terlibat 92, bukan 94

Kos RM150 Juta Patut Disalurkan Pada Golongan Memerlukan – Pakar

Sebelum ini, bekas Menteri Kerja Raya, Datuk Seri Fadillah Yusof Fadillah melaporkan, tiga projek lebuh raya baharu di Lembah Klang mendapat kelulusan berprinsip iaitu PJD Link, PBE dan KL-NODE.
Katanya, projek berkenaan bertujuan mengatasi masalah kesesakan lalu lintas yang dihadapi penduduk ibu kota.
Difahamkan, PJD Link sepanjang 34.3 kilometer itu adalah lebuh raya bertingkat setinggi 23 meter dan mempunyai dua plaza tol.


Operasi SAR Muhammad Hawari disambung tahun depan

0

BANGI, Jumaat – Operasi mencari dan menyelamat (SAR) pendaki Malaysia Everest 2023 (ME2023), orang kurang upaya (OKU) pendengaran, Muhammad Hawari Hashim, 33, ditamatkan hari ini.

Ketua Misi ME2023, Azim Afif Ishak berkata, operasi SAR itu akan disambung pada tahun depan selepas pihaknya masih belum menemui sebarang petunjuk sejak pencarian bermula 19 Mei sehingga 15 Jun lalu.

“Permit khas pencarian menggunakan dron dan SAR udara yang diluluskan pihak berkuasa Nepal juga sudah tamat dan aktiviti pendakian ke puncak Everest sudah ditutup bermula 29 Mei lalu,” katanya pada sidang media di Kathmandu, Nepal hari ini.

Artikel berkaitan

Pemborong Ayam Dikenakan Siasatan

SIFAT JUJUR DAN IKHLAS, AZIMAT 20 TAHUN DI LUAR NEGARA

Kuliah Ustaz Azhar Idrus ditangguh, JAWI tampil beri penjelasan

Calon Melayu Dap Hanya Boneka – Mahdzir

Muhyiddin bebas empat tuduhan rasuah, ini ulasan peguam

Hadir sama, Kuasa Usaha Sementara Kedutaan Besar Malaysia di Kathmandu, Mohd Fadzle Abu Hasan; Pengarah Pioneer Adventure, Nivesh Karki dan Ketua Malim Gunung, Nga Tenji.

Turut hadir dua ahli keluarga Hawari iaitu adik bongsu, Mohamad Ismail dan Azhar Ilias.

Sebelum ini media melaporkan Muhammad Hawari dilaporkan hilang selepas turun dari puncak Everest dan berehat di Kem Empat lalu selepas berjaya menakluk puncak Gunung Everest petang 18 Mei lalu.

Berita kehilangan Muhammad Hawari turut dilaporkan media tempatan Nepal, The Himalayan Times pada 20 Mei lalu.

Dalam pada itu, operasi SAR yang diadakan pada Khamis turut mengesan satu objek antara Kem Dua dan Kem Tiga namun selepas dikenal pasti ia hanyalah longgokan sampah serta khemah yang diterbangkan angin.

“Objek berkenaan dikesan melalui gambar dan video dirakam dron pada 8 Jun lalu yang menunjukkan seperti jasad Hawari berdasarkan warna sut yang digunakan beliau ketika misi pendakian.

“Namun ia sengaja tidak mendedahkannya kerana ia masih belum disahkan lagi,” katanya.

Misi pendakian ME2023 ini dikendalikan oleh syarikat Pioneer Adventure yang berpusat di Nepal dengan menyediakan tenaga malim gunung, logistik dan makanan sepanjang misi ke puncak Everest.

Sebelum ini, kerajaan melalui Kementerian Belia dan Sukan (KBS) menghulurkan bantuan kewangan sebanyak RM1.48 juta dan Kerajaan Pulau Pinang RM500,000 kepada Kelab Eksplorasi Altitud bagi operasi SAR Hawari.

Tambah Azim, operasi SAR terakhir yang diadakan pada Khamis itu sepatutnya dilakukan pada Selasa lalu, namun disebabkan cuaca buruk, pasukan SAR dan helikopter tidak dapat masuk ke lokasi yang dikesan.

Menurutnya, tiga malim gunung bersama seorang jurugambar yang ditugaskan ke lokasi itu telah menjumpai objek itu dan mengesahkan ia bukan jasad Hawari.

Jelasnya, operasi SAR ini dijangka disambung pada musim pendakian 2024 namun perkara itu akan dibincangkan terlebih dahulu dengan pihak yang berkenaan.

“Status Hawari diletakkan sebagai ‘orang hilang’ kerana jasadnya masih belum ditemui sehingga kini,” katanya.

Katanya lagi, penamatan operasi SAR ini juga sudah dibincangkan dan mendapat nasihat daripada pihak kedutaan Malaysia di Nepal.

“Operator pengendali aktiviti pendakian ke puncak Everest di Nepal turut menyarankan agar operasi SAR ini ditangguhkan demi keselamatan pasukan SAR dan faktor cuaca yang tidak menentu ketika ini,” katanya lagi. – MALAYSIAGAZETTE


3 andaian Hawari hilang

0

BANGI, Sabtu – Tiga andaian mengenai kehilangan pendaki Malaysia Everest 2023 (ME2023) Muhammad Hawari Hashim didedahkan selepas pencariannya menemui jalan buntu sejak dia dilaporkan hilang pada 19 Mei lalu.

Ketua Misi 2023, Azim Afif Ishak, berkata Hawari mungkin naik semula ke Kem 4 untuk melihat seorang lagi pendaki ME2023, Awang Askandar Ampuan Yaacub, 56, yang berhadapan masalah kesihatan sebelum dilaporkan meninggal dunia pada 19 Mei.

Menurutnya, ada kemungkinan juga Hawari turun secara bersendirian ke Kem 3 dan tersasar dari trek laluan, seterusnya jatuh ke kawasan berbukit yang sukar dilihat, manakala kemungkinan ketiga, pendaki itu tersesat ke laluan bahagian Tibet.

“Sehingga kini, tiada petunjuk baharu berhubung kehilangan Hawari. Kami turut ambil inisiatif hebahkan berita kehilangannya pada hari kejadian kepada semua operator pendakian Everest sekiranya bertemu atau melihatnya di kawasan pergunungan.

“Ketika kehilangan Hawari juga, jumlah pendaki sudah berkurangan dan ramai sudah mula turun ke kem induk (EBC). Sejumlah pendaki yang masih ada lebih memberi tumpuan kepada misi menawan puncak Everest kerana mengejar masa sebelum aktiviti itu ditutup,” katanya.

Semalam, media melaporkan operasi mencari dan menyelamat (SAR) Hawari ditamatkan dan akan disambung pada musim pendakian tahun depan selepas tidak menemui sebarang petunjuk.

Status Hawari juga dikatogerikan sebagai ‘orang hilang’ (OH) kerana jasadnya masih belum ditemui sehingga kini.

Terdahulu Khamis lalu, pasukan SAR mengadakan pencarian terakhir antara Kem 2 dan Kem 3 selepas melihat gambar objek yang dirakam melalui dron memaparkan seakan-seakan jasad memakai sut berwarna sama dengandipakai Hawari ketika misi pendakian.

Namun, pasukan operasi SAR yang membuat pengecaman ke lokasi berkenaan mengesahkan objek itu hanyalah longgokan sampah dan khemah yang diterbangkan angin dan bukan jasad Hawari.

Pelbagai usaha dilakukan pasukan SAR untuk mengesan keberadaan Hawari, namun masih tiada sebarang petunjuk kehilangannyayang yang mengejutkan ramai selepas dia dilaporkan berjaya menawan puncak Everest pada jam 3.30 petang waktu Nepal, 18 Mei lalu.

Pencarian dibuat melalui jalan darat menggunakan khidmat malim gunung bermula dari Kem 4 ke Kem 2, selain menggunakan helikopter dan teknologi dron.

Azim berkata, beliau mencadangkan operasi SAR disambung pada misi pendakian tahun depan kerana ia dapat menjimatkan kos, namun perlu dibincangkan terlebih dahulu dengan pihak yang terlibat.

“Pencarian boleh disambung bermula musim pendakian tahun depan dengan meuar-uarkan perkara itu kepada pendaki. Jika ada yang terjumpa jasad Hawari, mereka mungkin boleh diberikan ganjaran atas usaha dan bantuan yang diberikan.

“Cara itu lebih efektif kerana jumlah pendaki juga ramai ketika musim pendakian berbanding melantik malim gunung yang memerlukan kos tinggi untuk membayar mereka.

“Operasi SAR sebelum ini juga hanya menyasarkan laluan di bahagian Nepal, tetapi jika disambung semula pada masa depan, ia boleh diperluaskan ke laluan di bahagian Tibet,” katanya.

Azim menambah, status Hawari masih menjadi tanda tanya dan tidak boleh diandaikan meninggal dunia selagi jasadnya masih belum ditemui.

‘Mana Daddy?’ – Anak-anak mula bertanya, rindu Hawari. – Berita Harian


6,000 serbu pejabat Tesla Malaysia

0

BANGI, Sabtu – Lebih 6,000 orang hadir pada sesi temuduga `walk-in’ terbuka syarikat kereta elektrik antarabangsa, TESLA, di pejabat Cyberview Sdn Bhd di Persiaran Apec, Cyberjaya.

Ramai yang hadir seawal jam 10:30 pagi sedangkan waktu sebenar temuduga dimulakan ialah pada jam 12:00 tengah hari.

Barisan kehadiran pemohon bagi ular dipatuk apabila mereka beratur dari pintu masuk pejabat berkenaan hingga ke bahu jalan jalan masuk ke syarikat gergasi antarabangsa itu.

Seawal jam 10:00 pagi pemohon kerja sudah pun beratur di pintuk masuk pejabat Tesla Malaysia.

Tesla Malaysia pada awal minggu ini, mengiklankan pengambilan pekerja untuk operasi ibu pejabatnya yang pertama di negara ini.

Artikel berkaitan

Dr. Mahathir `liabiliti’ politik tanah air – Zahid

Pemimpin Dinasihat Jangan Bergaduh, Segera Ambil Tahu Nasib Rakyat – Aminuddin

SPRM sita harta lebih RM3 juta disyaki terlibat rasuah

Tiga beradik wanita ditemukan lemas ketika mandi di pantai Port Dickson

Umat Islam perlu bersatu, jangan berpuak-puak

Menerusi iklan itu, lima perjawatan dibuka kepada orang awam iaitu penasihat jualan, penasihat jualan perusahaan, penasihat penghantaran, pakar sokongan pelanggan dan penasihat perkhidmatan.

Awal Mac lalu, Tesla mengumumkan akan membuka sebuah ibu pejabat di Malaysia menerusi Pusat Pengalaman dan Pusat Servis Tesla.

Ia susulan Kementerian Pelaburan, Perdagangan dan Industri (MITI) telah meluluskan permohonan Tesla untuk mengimport Kenderaan Bateri Elektrik (BEV) ke negara ini.

Netizen yang hadir pada sesi temuduga itu turut berkongsi,  video yang menunjukkan ribuan hadir bagi merebut peluang yang ditawarkan.

Tesla Malaysia ada walk in interview harini. interview pkl 12pm tapi seawal 1030am pun orang dah beratur weh!
#Malaysia

#viral

#trending

pic.twitter.com/WcGhSoLAsH

— KL Sayang Semua (@KLSayang)
June 17, 2023


Anwar nafi cuba bawa konsep Islam berlebihan

0

BANGI, Sabtu – Perdana Menteri, Datuk Seri Anwar Ibrahim menafikan beliau cuba menerapkan konsep Islam secara berlebihan dalam pentadbirannya apabila mahu memperluas peranan Jabatan Kemajuan Islam Malaysia (JAKIM) seperti yang didakwa segelintir pihak.

Beliau berkata, tuduhan yang dilemparkan ke atasnya oleh segelintir kecil orang bukan Islam itu menunjukkan golongan itu tidak faham kepentingan mendidik umat Islam mengenai konsep sebenar agama itu.

“Saya mahu JAKIM bukan bicara soal agama sahaja, bukan soal aspek-aspek perundangan Islam sahaja, JAKIM sekarang di bawah pentadbiran saya sebagai Perdana Menteri dan Kerajaan Perpaduan diperluas tugas, bicara soal ekonomi, lihat program digital, lihat kokurikulum pendidikan.

“Tanggungjawab itu lebih luas supaya nilai Islam itu diterapkan dan ini ditentang oleh pihak yang tidak faham, kelompok kecil bukan Islam yang menulis secara kasar dia kata ‘Anwar sekarang ini mempamerkan sikap Islamist yang kukuh yang cuba diselindungi selama ini dengan mengarahkan JAKIM menguasai semua sistem’,” katanya.

Artikel berkaitan

Gerakan Tanah Air Alternatif Rakyat Muak Politik Korup

Hakim terkilaf dari segi fakta dan undang-undang

SPRM siasat projek Petronas bernilai RM399 juta di Sarawak

Keputusan Diambil Demi Nyawa Rakyat – PM

Kenyataan Setiausaha PAS Selangor Tidak Tepat

Beliau berkata demikian ketika berucap pada majlis Sambutan Jubli Intan Sekolah Menengah Agama (SMA) Nahdhah Hasanah Melele, Kodiang Kedah hari ini.

Turut hadir pada majlis itu Menteri Pendidikan Fadhlina Sidek, Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dan Pengetua SMA, Nahdhah Hasanah Melele Mohd Jamil Sadaqi Tajuddin.

Anwar menjelaskan jika umat Islam di negara ini tidak mendapat kefahaman sebenar mengenai ajaran Islam, ia dibimbangi boleh mengakibatkan berlakunya pertembungan antara masyarakat di negara ini.

“Saya nak beritahu rakan-rakan saya yang bukan Islam, terima kasih atas sokongan mereka, tapi mereka juga harus faham, kalau umat Islam ini ilmunya dangkal, kecenderungannya itu menghukum, kalau sikapnya itu bengis, keras, tidak membawa rakyat menarik dan meminati Islam, maka masa depan kita lebih celaru dari segi pertarungan, pertembungan, perbenturan antara dua pihak ini,” katanya.

Beliau juga berkata selama tujuh bulan mentadbir negara, kerajaannya tidak pernah menerima sebarang tentangan daripada bukan Islam, sebaliknya mereka hanya bertanyakan tentang usaha yang hendak dilakukan kerajaan.

Sementara itu, Anwar berkata beliau mengalu-alukan golongan ilmuan, guru Islam dan ustaz memberikan pandangan mereka terhadap kerajaan, namun mengingatkan mereka untuk tidak terbawa-bawa dengan politik perpecahan.

“Jadi kalau kita nak pertahankan Islam, ada banyak lagi perkara boleh kritik saya, saya boleh terima, boleh kritik kerajaan, saya boleh terima, tapi fitnah tidak boleh.

“Ada pandangan umpamanya kalau tidak bersama dengan parti itu, bukan Ahli Sunnah Waljamaah, bukan itu parah? Ustaz-ustaz guru agama mesti tegur, janganlah kita punyai ketaksuban kepada parti mengatasi segala,” katanya. – BERNAMA


Isu gula selesai hujung bulan ini – KPDN

0

BANGI, Sabtu – Kementerian Perdagangan Dalam Negeri dan Kos Sara Hidup (KPDN) menyasarkan isu kekurangan bekalan gula bertapis kasar dan halus di pasaran dapat diatasi sepenuhnya hujung bulan ini.

Menterinya, Datuk Seri Salahuddin Ayub, berkata setakat ini negara memerlukan sebanyak 43,000 tan metrik gula untuk setiap bulan bagi memenuhi keperluan rakyat, namun sehingga hari ini bekalan gula di pasaran hanya mencapai tahap 80 peratus sahaja.

Tambahnya lagi, beliau sudah mengadakan libnat urus untuk kali kelima dengan beberapa pengeluar gula dan mereka berjanji sedaya upaya untuk mencukupkan bekalan gula bertapis kasar dan halus di pasaran.

“Mereka berjanji dalam masa terdekat, Insya-Allah seminggu akan sedaya upaya mencukupkan bekalan gula bertapis kasar dan halus di pasaran.

Artikel berkaitan

Pengambilan tembakau antara penyebab kanser meningkat

Mufti Perlis Saran KKM Tangguh Dos Penggalak

80,000 calon lepasan SPM ditawar ke universiti awam

Lelaki muat naik ciapan berbaur perkauman ditahan

Kerajaan komited tingkatkan kualiti perkhidmatan air dan pembetungan negara

“Saya perhatikan sendiri memang terdapat kekurangan namun bukan bermaksud gula tak ada langsung.

“Saya harap kita dapat selesaikan sebelum berakhirnya Ops Manis iaitu pada 30 Jun ini,” katanya.

Terdahulu, KPDN melancarkan Op Manis yang bermula 3 Mei lalu bagi mengenalpasti punca dan solusi untuk menangani isu kekurangan bekalan gula.

Beliau berkata, antara alasan yang diberikan pengeluar gula adalah disebabkan adanya beberapa kilang yang tidak dapat beroperasi secara optimum berikutan penyelenggaraan mesin tertentu yang mengambil masa yang lama.

Pada masa yang sama, Salahuddin mengesahkan bekalan minyak masak paket bersubsidi dan telur di pasaran mencukupi dan tidak lagi menjadi isu panas rakyat.

“Namun, jika ada aduan yang terpencil mungkin di kampung pedalaman dan negeri di sempadan seperti Perlis, Kedah dan Kelantan, kita akan tingkatkan lagi penguatkuasaan.

“Begitu juga telur bagi semua gred yang kita kawal juga mudah didapati di pasaran,” katanya.


Kerajaan cadang wujudkan Kad Siswa Rahmah

0

BANGI, Sabtu – Kerajaan bercadang memperkenalkan Kad Siswa Rahmah bagi mengurangkan beban kewangan yang ditanggung mahasiswa dengan peningkatan kos sara hidup kini.
Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, perkara itu masih di peringkat cadangan dan perlu dibincangkan bersama Kementerian Kewangan (MOF) dan Kementerian Pendidikan Tinggi (KPT) terlebih dahulu.
“Idea (Kad Siswa Rahmah) boleh dipanjangkan, seperti kita buat Program Jualan Rahmah untuk mudahkan mereka mendapatkan makanan di kampus universiti.
“Namun, ini di luar bidang kuasa saya. Ia perlu dibincangkan bersama MOF dan KPT,” katanya kepada media selepas Program Jelajah Rahmah dan Townhall Menteri Perdagangan Dalam Negeri dan Kos Sara Hidup Bersama Rakyat di Universiti Teknologi MARA (UiTM) Cawangan Perak, Seri Iskandar hari ini.
Beliau mengulas pertanyaan jika KPDN mahu memperkenalkan kad diskaun seperti Kad Diskaun Siswa 1 Malaysia (KADS1M) yang diperkenalkan oleh bekas Perdana Menteri, Datuk Seri Mohd Najib Razak pada tahun 2017.
KADS1M adalah kad debit bernilai RM250 yang boleh digunakan oleh penuntut universiti bagi membeli buku, aksesori komputer dan bahan pembelajaran.
Pemegang kad itu layak menerima diskaun apabila membuat pembelian di kedai terpilih.
Terdahulu, Salahuddin berkata, kerajaan akan mengutamakan untuk memberi lebih banyak bantuan kepada mahasiswa seiring perkembangan ekonomi.
Selain itu, beliau berkata, kerajaan turut bercadang meneruskan Jualan Rahmah di semua 600 kawasan Dewan Undangan Negeri (DUN) di seluruh negara bagi membantu mengurangkan kos sara hidup rakyat.


KJ jumpa PN minggu hadapan

0

BANGI, Sabtu – Bekas Ketua Pemuda UMNO, Khairy Jamaluddin Abu Bakar akan berjumpa dengan kepimpinan Perikatan Nasional (PN) bagi membincangkan mengenai penyertaannya dalam gabungan politik tersebut.
Pengerusi PN, Tan Sri Muhyiddin Yassin berkata, beliau sudah menetapkan tarikh iaitu dalam minggu hadapan untuk perjumpaan tersebut diadakan.
“Saya sudah tetapkan tarikh dan rombongan beliau (Khairy) akan datang berjumpa dengan saya minggu depan.
“Kita harap beliau akan sertai (PN), bagaimanapun kita serahkan kepada beliau. Beliau sudah cukup bijak dan cerdik untuk membuat pilihan,” katanya selepas ditemui media di Konvensyen dan Pelancaran Jentera PN Pulau Pinang di Ibu Pejabat Gerakan Pulau Pinang hari ini.
Sebelum ini, media melaporkan Muhyiddin yang juga Presiden Parti Pribumi Bersatu Malaysia (Bersatu) menawarkan jawatan dalam Majlis Pimpinan Tertinggi (MPT) kepada Khairy.
Khairy ditawarkan jawatan tersebut selepas dipecat daripada UMNO atas kemampuan beliau memberi sumbangan bagi memperkukuhkan kedudukan Bersatu selain ketokohannya sebagai pemimpin politik muda.
Bekas menteri kesihatan itu dipercayai masih belum membuat apa-apa kenyataan berkaitan keputusannya untuk bersama PN.
Kemungkinan Khairy menyertai PN itu juga bagaimanapun kembali menjadi tanda-tanya apabila bekas ahli parlimen Rembau itu dilaporkan mengadakan perjumpaan dengan Perdana Menteri, Datuk Seri Anwar Ibrahim serta ahli ekonomi dan pakar industri pada Jumaat bagi membincangkan hala tuju ekonomi negara.
Bagaimanapun, tidak dapat dipastikan peranan bekas Ahli Parlimen Rembau berkenaan dalam perjumpaan bersama Anwar tersebut yang turut dihadiri Naib Presiden UMNO, Datuk Seri Johari Ghani.


Lepasan SPM, hati-hati tawaran masuki IPTA melalui media sosial – Khaled

0

BANGI, Sabtu –  Pelajar lepasan Sijil Pelajaran Malaysia (SPM) dinasihatkan agar berhati-hati dengan tawaran memasuki universiti awam tempatan yang diterima menerusi aplikasi WhatsApp, Telegram atau lain-lain platform media sosial ketika ini berikutan keputusan permohonan memasuki universiti belum dikeluarkan.

Menteri Pendidikan Tinggi, Datuk Seri Mohamed Khaled Nordin menasihatkan lepasan SPM yang mendapat tawaran sedemikian perlu membuat semakan bagi mendapatkan pengesahan daripada pihak universiti agar tidak menjadi mangsa penipuan.

“Kita sedar ada banyak tawaran (kemasukan UA) dalam pelbagai medium. Universiti awam dan politeknik belum ada keluarkan apa-apa tawaran kerana pihak UPU (Unit Penempatan Universiti) masih lagi dalam proses untuk memilih permohonan yang dikemukakan.”

“Apabila sampai masa nanti, kita akan umumkan secara rasmi. Jadi saya harap pelajar (lepasan SPM) berwaspada jika menerima tawaran seperti itu.

“Kalau institusi swasta, itu mungkin cara mereka. Tapi, kalau berlaku penipuan atau penyamaran dan bukan tawaran sebenar daripada institusi pengajian itu, pelajar boleh buat aduan. Kalau diminta buat sebarang bayaran seperti yuran atau sebagainya, boleh hubungi terus universiti itu untuk tanya mengenai mesej yang diterima,” katanya ketika mengadakan lawatan ke Felda Bukit Easter di sini, pada Sabtu.

Artikel berkaitan

Muda terkilan tidak dijemput ke mesyuarat Sekretariat Kerajaan Perpaduan

Polis larang terbangkan dron di kawasan tumpuan PRN

Pesawat terhempas di Elmina, Shah Alam

Letup mesin ATM, dua suspek ditahan ketika ‘cuci’ wang guna peluntur

Maritim rampas 23 bubu naga di Perairan Tanjung Karang

Sementara itu, mengulas gesaan daripada Presiden Angkatan Mahasiswa Universiti Malaya (UM), Nur Nazirah Abdullah agar yuran pengajian wajar dikurangkan sehingga 50 peratus sekiranya sistem pembelajaran hibrid dan jadual anjal dilaksanakan di institusi pengajian tinggi awam (IPTA), Mohamed Khaled berkata, ia perlu dilihat dari segi keperluan pelajar itu sendiri terutama melibatkan akses fasiliti yang akan digunakan sekiranya kaedah pembelajaran berkenaan dilaksanakan kelak.

“Hibrid atau anjal ini adalah satu bidang atau pendekatan yang sebenarnya satu pilihan, bukan diwajibkan untuk pelajar ambil… kalau nak empat tahun, ambil empat tahun, kalau anjal dia boleh ambil anjal.

“Tapi, ia hanya meliputi beberapa subjek yang sesuai dilakukan anjal, bukan semua. Tak banyak, mungkin dua atau tiga sahaja macam Sains Sukan, IT (Teknologi Maklumat). Macam IT, industri nak dipendekkan, tak ada sebab nak sampai empat tahun supaya pelajar boleh keluar cepat.

“Saya sudah meminta supaya pihak PTPTN (Pinjaman Tabung Pendidikan Tinggi Nasional) melihat sejauh mana perlu diubah suai pinjaman yang perlu. Kita pertimbangkanlah,” katanya.- SINAR


Maut sewaktu perjalanan mendaftar universiti

0

BANGI, Sabtu – seorang remaja yang dalam perjalanan untuk mendaftar diri di sebuah Universiti maut di KM 301.5 lebuhraya Utara Selatan arah selatan, Gopeng Perak, hari ini.

Kejadian yang berlaku kira-kira jam 7 pagi itu menyebabkan mangsa yang maut dikenali sebagai Muhammad Zweill Haikal Ghazali, 18 meninggal di tempat kejadian akibat parah di kepala.

Nahas ini juga turut menyebabkan ibu mangsa Asnoni Othman, 49 tahun turut parah manakala tiga lagi anak lelakinya yang masing-masing berusia 24, 20 dan 10 tahun cedera.

Menurut Ketua Polis Daerah Kampar, Superintendan Mohamad Nazri Daud berkata, nahas kejadian ini berlaku sewaktu kelima beranak ini dalam perjalanan menghantar Muhammad Zweill dan abangnya yang berusia 20 tahun mendaftar di Universiti Malaya (UM) kampus Cyberjaya, Selangor.

Artikel berkaitan

Kerusi DUN Batang Kali diisytihar kosong – Speaker DUN Selangor

Tindakan Pembatalan Notis 19 Tokong Di Perak Mengejutkan

Kemenangan Mohd Johari di DUN Tioman bukti gabungan BN, PH diterima rakyat

Pemimpin Dinasihat Jangan Bergaduh, Segera Ambil Tahu Nasib Rakyat – Aminuddin

Tekanan Terhadap Pembelian Saham Keterlaluan

“Siasatan awal mendapati kereta Proton Savvy dipandu abang mangsa berusia 24 tahun gagal dikawal lalu merempuh belakang treler yang bergerak di lorong kiri jalan.

“Muhammad Zweill disahkan maut di tempat kejadian, manakala semua mangsa lain yang cedera dihantar ke Hospital Tapah untuk rawatan lanjut.

“Pemandu kereta masih tidak sedarkan diri kerana mengalami pendarahan di perut,” katanya.

Mohamad Nazri turut berkata, pemandu treler yang berusia 50 tahun itu tidak mengalami sebarang kecederaan.

Menurutnya, bedah siasat akan dijalankan pada jam 3 petang hari ini, dan kes ini akan disiasat mengikut Seksyen 41(1) Akta Pengangkutan Jalan 1987.


Norsyahrin Hamidon dinobat Presiden DPMM yang baharu

0

BANGI, Sabtu – Norsyahrin Hamidon diangkat sebagai Presiden Dewan Perniagaan Melayu Malaysia (DPMM) pada Mesyuarat Agung Tahunan DPMM ke-54 di Hotel Furama, Bukit Bintang, Kuala Lumpur hari ini.

Norsyahrin yang sebelum ini menggalas jawatan Pemangku Presiden menang tanpa bertanding dengan menewaskan dua calon presiden yang lain iaitu Yang Di Pertua DPMM Perlis, Datuk Seri Shahidan Kassim dan Yang Di Pertua DPMM Kedah, Datuk Mohd Zayad Ismail.

Sementara itu, Timbalan Presiden yang baharu disandang oleh Amirhamzah Karim dan Naib Presidennya, dijawat oleh Farosham Naizamohideen, Datuk Awang Sham Amit, Ir. Ts Kamarulaffie Ahmad.

Presiden Dewan Perniagaan Melayu Malaysia, Norsyahrin Hamidon bersama dengan ahli kepimpinan yang baru sahaja dilantik pada Mesyuarat Agung DPMM ke-54 hari ini.

Lima lagi ahli menjadi Ahli Majlis Eksekutif Dewan iaitu Dzahir Jamaludin, Hamzah Paravil, Salim Ahmad, Muhammad Gaddafi dan Zairul Nizam.

Artikel berkaitan

MTEM Gesa Kerajaan Tangani Kemiskinan Pasca Pandemik

Inflasi Naik Mendadak Jika Subsidi Minyak Diganti

Calon BN jadi MB Negeri Sembilan jika bergabung bersama PN

Mansuh kemasukan penjawat awam guna kelulusan PMR

AMANAH bertanding di 31 DUN, Mahfuz di Alor Mengkudu

Terdahulu, Shahidan Kassim yang juga ahli Parlimen Arau telah menarik diri daripada bertanding pada Mesyuarat Agung Tahunan DPMM pagi tadi, bersama dengan Datuk Mohd Zayad sekaligus memberikan kemenangan tanpa bertanding kepada Norsyahrin untuk menerajui kepimpinan DPMM bagi tempoh tiga tahun akan datang.

Mesyuarat Agung tersebut turut dihadiri oleh Yang DiPertua DPMM dari seluruh negeri di Malaysia dan juga perwakilan dari ahli dewan bagi menjayakan majlis tersebut yang menyentuh isu berkenaan dengan pemilihan kepimpinan baharu yang tidak sah pada tahun 2020.


PH-BN guna logo sendiri di Kelantan

0

BANGI, Sabtu –  Pakatan Harapan (PH) dan Barisan Nasional (BN) akan menggunakan logo masing-masing untuk Pilihan Raya Negeri (PRN) di Kelantan.

Pengerusi Majlis Pimpinan Negeri (MPN) PKR Terengganu dan Kelantan, Nik Nazmi Nik Ahmad, berkata tidak ada pertembungan antara gabungan itu, cuma kedua-dua pihak bersetuju untuk menggunakan logo masing-masing.

Beliau berkata, perkara itu bagaimanapun belum diputuskan untuk PRN Terengganu.

“Setakat ini, isu logo masih dalam perbincangan untuk PRN Terengganu. Di Kelantan, kita akan pakai logo PH, BN pakai logo mereka,” katanya selepas melawat Projek Lembangan Sungai Bersepadu (PLSB) di Teluk Renjuna, di Tumpat, Kelantan.

Artikel berkaitan

Lapor Polis, Buat Siasatan – Musa Hassan

Menteri Kabinet Yang Bercuti Diarah Pulang Malaysia Segera

I-Guru gesa tindakan tegas kepada pelajar rosakkan harta benda sekolah

Sanusi sedia berdepan Anwar di mahkamah

Ismail Sabri tuntut Ahmad Zahid tunjuk tunjuk surat RoS

Mengulas mengenai pembahagian kerusi, Nik Nazmi berkata, pengagihan kerusi di Kelantan sudah selesai dilakukan.

“Soal pengagihan kerusi agak cepat dapat diselesaikan dan kita kini berada dalam mood yang sangat positif,” katanya.

Media sebelum ini melaporkan, pembahagian kerusi bagi PRN Kelantan memutuskan 14 kerusi akan ditandingi calon PH dan 31 kerusi lagi untuk calon BN.

Ketua Penerangan UMNO Kelantan, Datuk Zawawi Othman, dilaporkan berkata, pengagihan kerusi itu dibuat menerusi satu mesyuarat dan setakat ini, uruskan berkaitan perkara itu tidak menimbulkan sebarang masalah. – Berita Harian


Qari al-Quran Braille johan Tilawah Kebangsaan

0

BANGI, Sabtu – Muhammad Qayyim Nizar Sarimi yang merupakan Qari al-Quran braille dinobatkan sebagai juara tilawah dan hafazan al-Quran Peringkat Kebangsaan (MTHQK) 1444H/2023M.

Kemenangan peserta yang berusia 25 tahun dari Kelantan itu diumumkan di Pusat Konvensyen PICCA Arena@Butterworth, Pulau Pinang malam tadi.

Acara itu disempurnakan oleh  Yang Dipertua Negeri Pulau Pinang, Tun Ahmad Fuzi Abdul Razak.

Turut hadir bersama, Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dan Timbalan Ketua Menteri I Pulau Pinang, Datuk Ir Ahmad Zakiyuddin Abdul Rahman.

Artikel berkaitan

Mindef lancar DIPKN tahun ini, gubal akta berkaitan industri pertahanan negara

PAS Merancang Guna Logo Baharu Pada PRU15

Inspektor wanita tular ditahan polis, satu lagi klip video aksi ‘garang’ tersebar

50 penghantar makanan serah memorandum bantahan kepada Foodpanda

“Saya Tidak Miliki Kepentingan Dalam Mana-Mana Syarikat”- Azam Baki

Muhammad Qayyim memperoleh 92.67 peratus sekali gus meletakkannya sebagai juara orang kelainan upaya (OKU) pertama sejak pertandingan berkenaan berlangsung pada 1947.

Johan bagi kategori Qariah pula dimenangi oleh Penolong Pegawai Islam Yayasan Islam Terengganu, Nor Hidayah Abd Rahman, 32.

Dengan kemenangan ini, Muhammad Qayyim dan Nor Hidayah sekaligus akan mewakili negara bagi menyertai Majlis Tilawah al-Quran Peringkat Antarabangsa di Pusat Dagangan Dunia (WTC), Kuala Lumpur pada 20 hingga 26 Ogos depan.

Selain itu, kedua-duanya juga membawa pulang hadiah wang tunai sebanyak RM20,000, piala iringan serta RM10,000 tambahan bagi menunaikan haji.

Pada masa yang sama, Muhammad Qayyim berkata, beliau tidak menyangka akan bergelar juara pada acara tersebut kerana hanya menyasarkan tempat ketiga.

Beliau yang menuntut di Kolej Universiti Islam Antarabangsa Sultan Ismail Petra (KIAS) dengan jurusan Ijazah Sarjana Muda Tahfiz dengan Pengurusan Kolej menyifatkan kemenangan ini merupakan satu kejutan.

“Ketika diumumkan tempat ketiga dengan markah 80 lebih, saya ingatkan diri sendiri tapi  nama Ustaz Husaini yang diumumkan.

“Apabila diumumkan tempat pertama dan saya dengar markah lebih 92 saya memang tak sangka, kerana ada qari yang baca lagi hebat,” katanya anak sulung daripada enam beradik itu.

MTHQK ini berlangsung selama enam hari di Pusat Konvensyen PICCA ARENA@Butterworth dengan penyertaan sebanyak 108 peserta tilawah dan hafazan yang mewakili 14 negeri.


RM3.4 bilion tuntutan semula Wang Tidak Dituntut sehingga 31 Mei

0

BANGI, Sabtu – Sejumlah RM3.4 billion tuntutan semula Wang Tidak Dituntut (WTD) terkumpul  sehingga 31 Mei 2023.

Perkara itu dinyatakan dalam sidang Dewan Rakyat,  menerusi jawapan bertulis bagi pertanyaan lisan sidang pada 13 Jun yang disiarkan di laman sesawang Parlimen hari ini.

Menurut Kementerian Kewangan, bilangan permohonan tuntutan WTD telah meningkat dua kali ganda berbanding tahun 2022 bagi tempoh yang sama sekali gus menunjukkan peningkatan kesedaran rakyat ke atas wang tak dituntut.

“Baki sehingga 31 Mac 2023 adalah berjumlah RM11.0 billion dan sehingga 31 Mei 2023 adalah berjumlah RM11.5 billion.

Artikel berkaitan

29 Kes Kematian Dalam Tempoh 24 Jam

Menteri Hantar Kad Laporan 100 Hari Kepada PM

Lepas dikecam Bong Guang Yik minta maaf buat kenyataan rasis

Isu Kenaikan Harga Perlu Diperhalusi Dari Segala Dimensi – Pakar

Belanda setuju serah 41 rangka keturunan Penang Woman

Memetik BERNAMA, serahan WTD yang diterima pada tahun 2023 sehingga 31 Mei 2023 adalah RM1.3 bilion dan ia menunjukkan peningkatan sebanyak 18 peratus berbanding tahun 2022, bagi tempoh yang sama,”

Kementerian itu menjawab soalan Datuk Ahmad Amzad Mohamed @ Hashim (PN-Kuala Terenganu) yang ingin tahu sejauh mana usaha kerajaan untuk memastikan orang awam menuntut semula WTD bagaimana kerajaan menggunakan faedah yang diperoleh sebanyak RM250 juta hasil pelaburan WTD dalam simpanan tetap.

Menurut kementerian, peningkatan tuntutan semula disebabkan oleh pelaksanaan operasi penguatkuasaan pematuhan Akta Wang Tak Dituntut 1965 ke atas syarikat dan firma di seluruh negara.

Sementara itu, berdasarkan akta berkenaan (Akta Wang Tak Dituntut 1965) WTD yang telah mencapai 15 tahun akan dipindahkan ke Akaun Hasil Disatukan dan semua yang dipindahkan ke Akaun Hasil Disatukan dibelanjakan bagi tujuan perbelanjaan operasi dan perbelanjaan pembangunan negara berdasarkan bajet yang dibentangkan oleh Perdana Menteri selaras dengan Akta Tatacara Kewangan 1957.

“Manakala sebahagian besar baki yang diakaunkan di Akaun Amanah Disatukan telah dilaburkan dalam Simpanan Tetap selaras dengan Akta Tatacara Kewangan 1957. Hasil daripada pelaburan tersebut diakaunkan ke Akaun Hasil Disatukan bagi tujuan yang sama,” katanya.

Bagaimanapun, menurut kementerian, bagi WTD yang telah dipindahkan ke Akaun Hasil Disatukan atau Akaun Amanah Disatukan, permohonan tuntutan WTD masih boleh dituntut tanpa tempoh akhir dan pemohon yang berhak boleh membuat permohonan tuntutan pada bila-bila masa.

Selain itu, hebahan WTD juga dibuat melalui media massa, laman web rasmi Jabatan Akauntan Negara Malaysia serta program-program bertemu pelanggan telah diadakan sepanjang tahun bermula dari tahun 2017 sehingga kini bagi memberi kesedaran sekali gus menggalakkan tuntutan WTD oleh orang awam.

Kementerian Kewangan berkata faedah yang terima diakaunkan ke Akaun Hasil Disatukan bagi tujuan perbelanjaan operasi dan perbelanjaan pembangunan negara selaras dengan Akta Tatacara Kewangan 1957.


Ahli politik tak perlu campur keputusan perolehan aset tentera

0

BANGI, Ahad – Perdana Menteri, Datuk Seri Anwar Ibrahim mengingatkan ahli politik atau mana-mana ejen luar agar tidak melibatkan diri dengan keputusan berkaitan perolehan aset ketenteraan.

Beliau berkata, keputusan profesional untuk perolehan aset seperti pesawat, kapal dan senapang hanya perlu diambil tahu oleh pihak ketenteraan yang terbabit.

“Apabila sudah ada keputusan, boleh berbincang dengan Kementerian Kewangan berkenaan kos dan kita akan runding secara terus dengan pihak yang terlibat untuk mengelakkan ketirisan,” katanya.

Anwar turut menambah, dasar pertahanan Malaysia harus meletakkan kesiapsiagaan yang cukup memandangkan kelengkapan pertahanan negara buat masa ini tidak mencapai tahap kesiapsiagaan negara jiran kerana masih ada aset lama yang digunakan.

Artikel berkaitan

Selangor rekod purata 6 kematian seminggu akibat Covid-19 tahun ini

Ahli Politik Terlibat Dalam Jawatankuasa Khas Rumah Berhala

Sanusi saman Saifuddin isu REE, MARRIS

Pamer kertas undi, polis akan panggil Sanusi beri keterangan

Peserta himpunan LGBTQ depan Kompleks Sogo ditahan polis

Perdana Menteri berkata, ini disebabkan dasar lama yang tidak menyerahkan hal perolehan aset kepada tentera dan akhirnya menyebabkan berlaku banyak ketirisan susulan komisen yang tinggi.

Tambah beliau, kerajaan akan memberi tumpuan kepada pembinaan rumah penjawat awam termasuk tentera dan membaiki kerosakan kediaman sedia ada mulai tahun depan.

“Bagaimanapun jika ada dana berlebihan, pihak kerajaan akan segerakan langkah membaik pulih rumah tentera yang sangat memerlukan,” katanya yang turut menyampaikan sumbangan bagi kecemerlangan akademik SPM 2022 dan pesakit kronik.


‘Bila saya jadi PM, saya tak mahu zalim, nafikan hak rakyat…’- Anwar

0

BANGI, Ahad – Perdana Menteri, Datuk Seri Anwar Ibrahim dalam satu ucapan di Masjid At-Taqwa, Tumpat, Kelantan mengatakan bahawa kerajaan sekarang tidak akan sesekali berlaku zalim kepada rakyat atau menganaktirikan negeri pembangkang walaupun berbeza fahaman politik.

Tegasnya, hak rakyat tidak boleh dinafikan sama sekali, terutamanya dalam hal keagamaan serta kebajikan.

“Perundingan baik antara Kerajaan Persekutuan dan negeri sangat diperlukan untuk membantu rakyat walau memilih (pilihan raya) itu keputusan rakyat.

“Bila saya jadi PM, saya tak mahu zalim, nafikan hak rakyat dan buat tuduhan palsu untuk sumbat orang dalam penjara walau itu sudah saya lalui (dipenjarakan).

Artikel berkaitan

Mangsa Macau Scam ‘berputih mata’, wang simpanan KWSP RM141,000 lesap

Jangan sokong dan beli produk dijual warga asing – DBKL

Plutokrasi Nasib Rakyat Sekarang Ditentukan Oleh Golongan Jutawan?

Jumlah Katil Icu Di Selangor Meningkat

Kalimah Allah : Majlis Perundingan agama gesa kerajaan kaji semula enakmen negeri

“Kita (kerajaan) ada berbeza pendapat, tapi saya tak akan zalim. Soal pilihan raya negeri, nak berbalah, kita berbalah, tapi jangan bebankan rakyat,” katanya.

Anwar memberi jaminan berkenaan sewaktu menghadiri majlis penyerahan cek bagi projek naik taraf Masjid At-Taqwa, Tumpat, Kelantan, di sini hari ini.

Beliau yang ditemani isteri, Datin Seri Dr Wan Azizah Wan Ismail menyerahkan peruntukan sebanyak RM7.76 juta untuk projek naik taraf masjid berkenaan.

Tambahnya lagi, Kelantan antara negeri yang menerima peruntukan paling besar dalam Belanjawan MADANI dan perkara ini turut dirasai oleh negeri Kedah yang turut merupakan negeri pembangkang.

Di Kelantan, isu air serta banjir turut diutamakan kerana ia membabitkan rakyat, malah peruntukan sebanyak RM103,863,258 turut disalurkan kepada imam, bilal, siak, guru takmir dan guru Kelas Agama dan Fardu Ain (KAFA) negeri ini.

“Dalam Belanjawan MADANI lalu, semua projek kita teruskan, antaranya tadahan air, naik taraf Jalan Pak Badol ke Melor, pembinaan Jambatan Palekbang, termasuk beberapa projek baharu Sungai Golok.

“Begitu juga dengan sekolah agama rakyat yang mana semua keperluan peruntukan dihentikan pada 1999 oleh Perdana Menteri ketika itu, manakala saya sedang ‘berehat’ di (penjara) Sungai Buloh.

“Bila saya jadi PM sekarang, saya akan kaji balik semua keperluan sekolah agama rakyat dengan tidak memilih kelompok mana-mana. Sama rata (bantuan) kerana institusi itu ada peranannya,” katanya.

Mengenai projek naik taraf Masjid At-Taqwa, Anwar berkata, peruntukan RM7.76 juta itu kelulusan itu terbesar sejak tujuh bulan beliau menjadi Perdana Menteri dan menyifatkan ia agak sukar untuk ditolak kerana sudah lama bersahabat dengan Menteri Besar, Datuk Ahmad Yakob.

“Saya hadir hari ini adalah untuk memenuhi permintaan sahabat lama, sekali gus meluluskan peruntukan RM7.76 juta untuk menyiapkan masjid di sini. Mengimarahkan masjid adalah peranan bersama.

“Saya tidak boleh tolak kerana ia seperti ‘ugutan’ dari rakan lama dan beliau sudah bergiat lama dalam dakwah dan ada sahsiah yang mengesankan. Saya setuju untuk luluskan peruntukan yang dianggap terbesar sejak tujuh bulan saya jadi Perdana Menteri.

“Diharapkan kerja pembinaan berjalan lancar dan masjid ini siap dengan segera,” katanya turut berterima kasih kepada kerajaan Kelantan kerana sudi berunding dengan Kerajaan Persekutuan berhubung pelbagai isu yang dihadapi.

“Terima kasih kerana mencari jalan runding, termasuk masalah berat seperti isu bekalan air dan banjir saya percaya ia demi rakyat. Untuk selesaikan, kena libatkan Kerajaan Persekutuan kerana babitkan jumlah yang besar, kerajaan negeri tak mampu,” katanya.

Ahmad Yakob dalam ucapannya, berterima kasih atas peruntukan diluluskan Perdana Menteri dan berharap projek naik taraf Masjid At-Taqwa yang bermula Mac tahun lalu, dapat disiapkan segera.

“Kos keseluruhan RM12.6 juta dan setakat ini pembinaan capai 33 peratus. Dengan keluasan 1,800 kaki persegi, masjid ini mampu memuatkan sehingga 1,600 jemaah dan bakal dilengkapi ruang solat lebih selesa, bilik mesyuarat, pejabat, perpustakaan dan tempat mengajar al-Quran.

“Sebelum ini masjid ini menerima dana daripada agensi, korporat serta orang perseorangan dan dijangka siap sepenuhnya menjelang 2025,” katanya.


Inspektor wanita tular ditahan polis, satu lagi klip video aksi ‘garang’ tersebar

0

BANGI, Ahad – Seorang pegawai polis wanita yang tular menghina anggota bawahan telah ditahan di Ibu Pejabat Polis Daerah (IPD) Gombak berhubung dua kertas siasatan yang dibuka terhadapnya.

Wanita yang berpangkat Inspektor itu ditahan ketika hadir di IPD berkenaan untuk dirakam percakapan berkaitan siasatan mengikut Seksyen 186 Kanun Keseksaan dan Seksyen 14 Akta Kesalahan Kecil 1995.

Ketua Polis Selangor, Datuk Hussein Omar Khan, berkata, pegawai itu dipanggil kali pertama semalam ke IPD Gombak berhubung insiden pertengkaran dengan dua anggota polis di Taman Sri Gombak, Batu Caves, Khamis lalu dan hari ini, sekali lagi dia hadir di IPD yang sama.

“Semalam dia dipanggil (ke IPD Gombak) dan hari ini, dia ditahan di IPD berkenaan berhubung dua kertas siasatan yang dibuka terhadapnya,” katanya.

Artikel berkaitan

Harga Sayur Naik Himpit Kehidupan Rakyat

Konvoi Diiringi Polis Trafik Diberi Laluan Untuk Elak Kemalangan

Lelaki direman muat naik kenyataan berbaur ugutan, perkauman

Rosakkan harta sekolah, pelajar bakal jalani khidmat komuniti

BERSATU mohon SPRM batal beku akaun, perlu wang bayar gaji, sewa

Hussein memaklumkan, pegawai itu akan disiasat atas kesalahan menghalang penjawat awam menjalankan tugas dan menggunakan perkataan yang kurang sopan, aib, dan menghina.

Pada masa yang sama, satu lagi klip video yang tular membabitkan pegawai polis yang sama sedang bertengkar dengan orang awam di tempat letak kereta sebuah pusat beli-belah di Brickfields.

Susulan kejadian dipercayai sekitar jam 5.30 petang kelmarin itu, seorang wanita membuat laporan di IPD Brickfields, antara lain mendakwa pegawai berkenaan memarahinya dan keluarga selain turut menuding jari ke arah kepalanya.

Dalam klip video terbaru yang tular sejak semalam itu, pegawai terbabit dilihat turut merakam orang awam berkenaan dengan telefon bimbitnya, malah didakwa hampir tercetus kejadian yang tidak diingini, namun sempat dihalang orang ramai yang berada di lokasi kejadian.


Jenazah Pengerusi MDN Mahmood Zuhdi selamat dikebumi

0

BANGI, Ahad – Jenazah Pengerusi Majlis Dakwah Negara (MDN), Prof Emeritus Datuk Dr Mahmood Zuhdi Abd Majid, selamat dikebumikan di Tanah Perkuburan Islam Bukit Kiara, Kuala Lumpur jam 11.30 pagi tadi.

Terdahulu, jenazah Allahyarham disembahyangkan dengan diimamkan oleh anak sulungnya Ahmad Naji, bersama hadirin di Masjid Tun Abdul Aziz (Masjid Bulat), Seksyen 14, Petaling Jaya, sebelum dibawa ke Tanah Perkuburan Islam Bukit Kiara.

Mahmood Zuhdi, 78, menghembuskan  nafas terakhir pada jam 10.20 malam Sabtu di kediamannya di Seksyen 11, Petaling Jaya akibat kanser paru-paru.

Allahyarham meninggalkan isteri, Datin Paizah Ismail dan tiga anak, Ahmad Naji, 48, Ahmad Syadi, 45, dan Ahmad Wafi, 41.

Artikel berkaitan

MYDIN rugi setengah juta kerana cuti tambahan raya

Keadaan Terkini Pasca Banjir Di Pahang

Hadi tergamak guna dalil agama salah demi kepentingan PAS

Rumah terbuka Malaysia MADANI gelojoh, mencabar maruah negeri

Azmin Ali umum rehat seketika daripada politik

“Beliau (Allahyarham) dalam proses menghabiskan biografi, sudah pun keluar tiga siri, tidak sempat menghabiskan siri terakhir dan Allahyarham terkilan sedikit,” kata Ahmad Naji dan menambah ketika dimaklumkan mengenai penyakit yang dihidapi bapanya, ia sudah berada pada tahap empat.

Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dan bekas Menteri di Jabatan Perdana Menteri, Datuk Seri Dr Mujahid Yusof antara yang hadir menziarahi jenazah Allahyarham di Masjid Bulat serta tanah perkuburan.

Mujahid ketika ditemui berkata hari ini negara kehilangan seorang ilmuwan yang banyak memberi sumbangan bukan sahaja menulis tetapi juga memberi kefahaman kepada masyarakat mengenai soal fiqah.

“Pandangan Allahyarham sangat penting, banyak buku yang Allahyarham tulis dan kita kehilangan, sedih dan semoga segala sumbangan Allahyarham Mahmood Zuhdi boleh dikembangkan oleh generasi seterusnya dan tersimpan rekodnya sebagai seorang daripada ilmuwan yang kontemporari, lokal dan praktikal dalam konteks Malaysia khususnya dan fiqah secara umumnya,” kata Mujahid.


Kelantan boleh jadi negeri kaya jika PAS terus diberi mandat

0

BANGI, Ahad – Kelantan berpeluang untuk menjadi sebuah negeri yang kaya jika parti itu terus kekal dipilih menjadi kerajaan negeri, memandangkan terdapat pelbagai unsur nadir bumi (REE) yang boleh mendatangkan banyak manfaat.

Naib Presiden PAS, Datuk Mohd Amar Nik Abdullah, berkata bagaimanapun pengurusan dan dasar REE yang bernilai hampir RM 125 bilion itu perlu diperkemaskan kerana dijangka boleh memberi banyak kelebihan kepada negeri Kelantan.

Justeru, pihaknya akan meminta pakar daripada seluruh negara untuk memberi pandangan tentang bagaimana kerajaan negeri boleh mengurus hasil bumi dengan lebih mampan.

“Dasar untuk pengeluaran unsur nadir bumi sudah ada di peringkat Kementerian Sumber Asli, Alam Sekitar dan Perubahan Iklim yang akan diikuti oleh kerajaan negeri.

Artikel berkaitan

Manifesto PRU15 Perlu Utamakan Isu Infra Pendidikan, Sekolah Daif

Bekalan ayam, telur mencukupi sepanjang Ramadan hingga Aidilfitri

Saifuddin tidak boleh sewenangnya guna kuasa budi bicara menteri – Peguam

Zahid sahkan lantik Asyraf Wajdi sebagai Pengerusi Mara

KDN serah nama kakitangan JPN minta sogokan kepada SPRM – Menteri

“Kita akan berhadapan cabaran dalam menguruskan REE, kepakaran atau ahli profesional diperlukan dan insya-Allah selepas Pilihan Raya Negeri (PRN) kita akan susun sebaiknya pengurusan hasil bumi berkenaan.

“Kerajaan sebelum ini dikaitkan dengan kebergantungan kepada hasil balak, jadi bila adanya REE selepas ini kayu tidak lagi perlu ditebang dan itu sememangnya menjadi perancangan kerajaan negeri,” katanya ketika berucap di Jelajah Ceramah Pakat Pertahan di Pekarangan Pasar Tok Guru, Cabang Tiga, Pengkalan Chepa, di sini, malam tadi.

Hadir sama, Ahli Parlimen Pengkalan Chepa, Ahmad Marzuk shaary dan Aktivis Politik, Badrul Hisham Shaharin atau dikenali juga sebagai Chegu Bard.

Mohd Amar berkata, perbincangan kerajaan ada masanya tidak banyak diberitahu kepada rakyat kerana isu teknikal namun setiap usul berkenaan sememangnya dibincangkan.

Beliau yang juga Timbalan Menteri Besar Kelantan berkata, PAS bakal memperkenalkan calon baru PRN yang terdiri daripada pelbagai latar belakang sejajar dengan objektif untuk memperkemaskan pengurusan REE supaya mendapat keuntungan maksimum.

“Kita perlu pastikan calon yang diperkenalkan bukan sahaja pakar mengenai agama tetapi dalam bidang lain.

“Mereka juga perlu diluluskan oleh Majlis Syura Ulama sebelum disemak semula di peringkat bawah bagi menentukan bahawa mereka benar-benar layak.

“Kita akan pastikan ada pelapis yang bijak untuk mentadbir negeri dengan lebih baik selain mensasarkan kemenangan enam negeri pada PRN nanti seterusnya menjadi pucuk pimpinan baharu dalam kerajaan persekutuan,” katanya.


Nahas ragut nyawa suami isteri: Seorang daripada dua anak turut meninggal

0

BANGI, Ahad – Seorang lagi mangsa kemalangan di Kilometer 267.2 Lebuhraya Pantai Timur Dua (LPT2) dekat Cheneh, Trengganu semalam, meninggal dunia hari ini.

Mangsa merupakan kanak-kanak, Raudhatul Khayra Mohd Riduan, 3 , meninggal dunia ketika menerima rawatan di Hospital Tengku Ampuan Afzan (HTAA) Kuantan, 9.30 pagi tadi.

Ketua Polis Kemaman, Superintendan Hanya Ramlan, berkata kematian mangsa disahkan oleh bapa saudaranya yang berada di HTAA.

Beliau memaklumkan, abang Raudhatul Khayra, Muhammad Uwais Wafiuddin, 8, yang turut cedera akibat nahas itu, masih diberi rawatan di hospital sama.

Artikel berkaitan

`Influencer’ antara ditahan dalam Op Samseng Jalanan

NGO Melayu Diketepikan, Hua Zong Lebih Istimewa Diutamakan?

Hutang negara cecah RM1.5 trilion – Anwar

Perlu Lebih Ramai Calon Muslim Bertanding – BERJASA

SPRM bongkar penyelewengan sukuk bernilai RM596 juta

Kemalangan yang berlaku kira-kira jam 4 petang semalam turut mengorbankan  bapa mereka Mohd Riduyan Mohd Yaacob, 35, dan juga ibu mereka Zahidah Hanisah Mohamad, 35.

Ketika kejadian, empat beranak itu dikatakan dalam perjalanan dari Kuantan untuk pulang ke rumah mereka di Kampung Sekati, Kuala Terengganu.

Setiba di tempat kejadian, kereta dipandu Mohd Ridiuan dipercayai terbabas ke kiri jalan sebelum melanggar besi penghadang lalu berpusing dan terbalik di tengah lebuh raya.

Suami isteri dikatakan telah tercampak keluar dari kenderaan sebelum meninggal dunia di tempat kejadian.


Pimpinan pusat PH, BN muktamadkan pembahagian kerusi DUN Selangor

0

BANGI, Ahad – Menteri Besar Selangor, Datuk Seri Amirudin berkata pembahagian kerusi Dewan Undangan Negeri (DUN) Selangor antara Pakatan Harapan (PH) dan Barisan Nasional (BN) bagi pilihan raya negeri (PRN) hampir selesai.

Beliau berkata, dua kerusi yang masih belum dimuktamadkan  diserahkan kepada kepimpinan di peringkat pusat untuk keputusan selanjutnya.

Katanya, perbincangan antara PH dan BN bagi pengagihan kerusi di Selangor telah tamat.

“Sekarang ini, perbincangan sudah tamat dan baki kerusi akan diserahkan kepada pimpinan peringkat pusat untuk dimuktamadkan.

Artikel berkaitan

MAIS Rayu Kembalikan Status Islam 3 Kanak-kanak

Hampir tiga juta jemaah berwukuf hari ini

Konsert Coldplay tiada manfaat kepada rakyat, negara

Polis buka 240 kertas siasatan, tahan 15 individu

Pas sedia beri kerjasama kepada SPRM

“Setakat ini boleh dikatakan 95 peratus pembahagian kerusi telah selesai dan boleh mula bekerja pada bila-bila masa,” katanya.

Amirudin berkata, perkembangan itu akan dimaklumkan ada kepimpinan negeri dan pusat dalam masa terdekat.

“Kita mahu semua pihak siap sedia dan mula bergerak untuk memastikan kejayaan kita dalam PRN,” katanya.

Dalam pada itu, Amirudin berkata Majlis Mesyuarat Kerajaan Negeri (MMKN) khas yang diadakan sejak Jumaat lalu adalah untuk memastikan beberapa perkara termasuk keputusan dasar dapat diselesaikan sebelum pembubaran DUN.

“Kita dah selesaikan majoriti isu-isu yang tertunggak yang mana sekarang hanya tinggal 67 kertas kerja.

“Semasa kita ambil alih, saya ingat ada lebih 200 kes tertunggak yang tidak dimuktamadkan yang sebenarnya akan memberi kesan kepada dapatan hasil dan pergerakan terutamanya dalam hal pentadbiran dan ekonomi.

“Setidaknya, keputusan dasar tanah atau hal berkaitan pembangunan yang dipohon pemaju dapat diselesaikan dan mereka boleh membayar premium.

“Justeru, kita tidak akan terkesan sangat dari segi kutipan hasil,” katanya.


Rekod pentadbiran 33 tahun PAS di Kelantan bersih rasuah, pecah amanah – Mohd Amar

0

BANGI, Ahad – Parti PAS mendakwa selama 33 tahun mentadbir Kelantan parti itu  bebas daripada isu rasuah dan pecah amanah walaupun dilabel sebagai tidak tahu memerintah berikutan dasar membangun bersama Islam.

Timbalan Menteri Besar Kelantan, Datuk Mohd Amar Nik Abdullah berkata, pencapaian itu sepatutnya dibanggakan kerana ia adalah nilai sebenar yang perlu ada dalam sesebuah kerajaan dan bukannya hanya pembangunan semata-mata.

Tambahnya lagi, Kelantan mementingkan agama dan rakyat menyokong PAS kerana mahu lihat Islam terus gah dan mendakwa perkara itu tidak boleh dilaksanakan oleh kerajaan hari ini.

“Walaupun kita digelar ‘tok lebai’ tetapi banyak dasar pemerintahan kita yang ditiru orang luar begitu juga perubahan yang banyak dilakukan semasa zaman kepimpinan Tok Guru Nik Abdul Aziz dan Menteri Besar Kelantan, Datuk Ahmad Yakob,” dakwanya lagi.

Artikel berkaitan

Kedutaan Malaysia di Sudan ditutup sementara

Perketat Kawalan Pintu Masuk Antarabangsa, Elak Varian Omicron

Anwar tetap bentang usul undi percaya, buktikan keabsahan

Tiada virus Marburg dikesan di Malaysia setakat ini

Malaysia mohon Arab Saudi tambah kuota haji kepada 31,950 jemaah

Beliau berkata sedemikian sewaktu berucap di Jelajah Ceramah Pakat Pertahan di Pekarangan Pasar Tok Guru, Cabang Tiga, Pengkalan Chepa, Kelantan malam tadi.

Mohamad Amar yang juga Naib Presiden PAS turut mempersoalkan apa yang boleh dilakukan oleh Pakatan Harapan (PH) jika Kelantan diserahlkan di bawah pimpinan parti berkenaan pada Pilihan Raya Negeri (PRN) tidak lama lagi.

“Buktinya, selama enam bulan mereka memerintah kerajaan Pusat, namun dilihat masih tidak mempunyai hala tuju. Ada yang mendakwa Perdana Menteri, Datuk Seri Anwar Ibrahim adalah antara Menteri Kewangan yang terbaik tetapi sehingga hari ini tiada hasil dilihat.

“Dalam tempoh masa pemerintahannya, masalah ekonomi negara masih juga tidak diselesaikan malah harga barangan juga tidak turun begitu juga dengan nilai mata wang negara yang terus merosot.

“Pengundi ada hak daripada segi undang-undang untuk memilih parti atau menukar kerajaan, tetapi sebagai orang Islam yang beriman perlu ada pertimbangan supaya kepimpinan yang dipilih boleh memberi manfaat kepada bangsa agama dan negara,” katanya.


64 jemaah hidap jangkitan paru-paru akibat cuaca panas

0

BANGI, Isnin – Seramai 64 jemaah haji Malaysia yang terkena
 jangkitan paru-paru
 disebabkan keadaan cuaca panas di Tanah Suci sedang menerima rawatan hospital Tabung Haji (TH) dan hospital Arab Saudi.

Menteri di Jabatan Perdana Menteri (Hal Ehwal Agama), Datuk Dr Mohd. Na’im Mokhtar berkata, jumlah jemaah itu termasuk 38 lelaki dan 28 wanita yang menjalani rawatan dan mendapatkan kesembuhan cepat supaya dapat melaksanakan ibadah haji dengan sempurna.

Dalam perkembangan lain, Mohd Na’im memaklumkan TH melaksanakan inisiatif baharu program pendidikan kesihatan kepada jemaah haji melalui ‘Ziarah Rahmah’ dengan memeriksa kesihatan jemaah haji dari bilik ke bilik di bangunan penginapan di Madinah dan Mekah.

“Ini adalah salah satu usaha TH dalam mencegah jangkitan penyakit dan menangani risiko kesihatan dalam kalangan jemaah haji Malaysia di mana penyakit berkaitan sistem pernafasan sering berlaku pada setiap musim haji,” katanya di Kompleks Haji di Movenpick hari ini.

Artikel berkaitan

Gambar dipercayai berunsur seksual adalah tangkap layar aplikasi

UMNO sanjung tinggi tindakan tidak munasabah kerajaan campuran

Kerajaan digesa ubah pakaian seragam pramugari tempatan terutama yang Islam

Lebih banyak tanah kerajaan dijangka bakal diceroboh tanam durian secara haram

Patuh Sop, Ambil Dos Penggalak Elak Peningkatan Kes – Pakar

Menerusi inisiatif itu katanya, TH dapat memastikan jemaah haji menerima maklumat serta pendidikan kesihatan untuk mereka mempraktikkan aktiviti pencegahan.

“Melalui ziarah itu juga, petugas dapat mengenal pasti sama ada jemaah mengalami masalah kesihatan untuk dirujuk ke klinik atau pakar perubatan berkaitan,” jelasnya.


Acryl Sani bersara awal sebagai Ketua Polis Negara

0

BANGI, Isnin – Ketua Polis Negara, Tan Sri Acryl Sani Abdullah Sani akan menamatkan kontraknya lebih awal iaitu pada Julai ini.

Sebelum ini, kontrak beliau disambung untuk tempoh dua tahun yang berkuat kuasa pada 4 Oktober 2021 hingga 3 Oktober ini.

Acryl Sani berkata, beliau akan mengundurkan diri dari pasukan Polis Diraja Malaysia (PDRM) pada minggu pertama Julai ini.

“Keputusan ini dibuat disebabkan ada tawaran di luar sana (luar pasukan PDRM) yang perlu saya terima pada masa ini,” katanya.

Artikel berkaitan

GTA dakwa konsep ‘Rahmah’ idea Tun M bukan Anwar

Dana RM600 bilion: Tengku Zafrul belum dipanggil SPRM

Berjasa akan terus beri sumbang saran, kritik kerajaan baharu

Ramasamy bawa agenda ‘Malaysian Malaysia’ – BERJASA

PM mesti orang Melayu, BERJASA sanggah idea Kit Siang

Bagaimanapun, Acryl Sani tidak memberi butiran lanjut mengenai tawaran diterimanya sebaik menamatkan tugas sebagai Ketua Polis Negara.

Sementara itu, berdasarkan maklumat sumber, Acryl Sani bakal dilantik menerajui sebuah syarikat perbankan milik kerajaan dalam masa terdekat.

Langkah Acryl Sani untuk bersara lebih awal dapat dilihat apabila juruiring rasminya sebelum ini dilantik sebagai Timbalan Ketua Polis Daerah Brickfields.

Setakat ini nama bakal pengganti Acryl Sani belum dapat dipastikan.

Desas desus siapa bakal menggantikan tempat pemimpin nombor satu PDRM itu antaranya Timbalan Ketua Polis Negara, Tan Sri Razarudin Husain dan bekas Pengarah Pengurusan PDRM, Datuk Ramli Din.


Diguna orang ketiga, Johor akan batalkan lesen serta-merta

0

BANGI, Isnin – Lesen penjaja atau peniaga di Johor yang “membenarkan” orang ketiga menggunakan lesen mereka untuk menjalankan perniagaan termasuk warga asing akan dibatalkan serta-merta.

Pengerusi Jawatankuasa Perumahan dan Kerajaan Tempatan Negeri Johor Datuk Mohd Jafni Md Shukor berkata amaran ‘keras’ itu termasuk kepada mereka yang mempunyai lesen perniagaan (penjaja) dan lesen perniagaan tidak berisiko.

“Pembatalan oleh pihak berkuasa tempatan (PBT) akan dilaksanakan serta-merta sekiranya didapati pemilik kedua-dua jenis lesen berkenaan tidak berniaga secara sendiri,” katanya kepada pemberita, di Johor Bahru, Johor.

Beliau berkata peniaga seharusnya berniaga sendiri dan tidak membenarkan warga asing mahupun rakyat tempatan menggunakan lesen milik mereka.

Terdahulu beliau melancarkan Pemerkasaan Sektor Pelesenan PBT Negeri Johor di Dewan Tunku Ibrahim Ismail.

“Kita juga sebenarnya tidak pernah mengeluarkan kedua-dua jenis lesen ini kepada warga asing dan jika ternampak warga asing berniaga sama ada di pasar pagi atau pasar malam, orang ramai boleh membuat aduan kepada PBT,” katanya.

Sebelum ini, Perdana Menteri Datuk Seri Anwar Ibrahim dilaporkan sebagai berkata Dewan Bandaraya Kuala Lumpur akan menarik balik lesen perniagaan penjaja yang memberikan lesen berkenaan kepada pihak lain termasuk warga asing.

Anwar berkata pihaknya bersama PBT berkenaan sedang merangka kaedah bagi memastikan peraturan itu dipatuhi, dalam memastikan ia memberi manfaat kepada peniaga tempatan.

Sementara itu, Mohd Jafni berkata melalui 16 PBT di negeri itu, pemendekan waktu maksimum kelulusan permohonan kedua-dua jenis lesen ini turut dilaksanakan bagi membantu mereka menjalankan perniagaan.

“Sebelum ini, kelulusan lesen adalah sekitar 30 hingga 60 hari bekerja. Namun, selepas ini kelulusan berkenaan hanyalah dalam tempoh 24 jam atau satu hari bekerja.

“Kita juga memudahkan urusan lain seperti mengurangkan dokumen semasa permohonan daripada sembilan kepada tiga dokumen sahaja serta daripada 13 syarat kepada tiga syarat sahaja,” katanya.


DUN Selangor dibubar 23 Jun ini

0

BANGI, Isnin – Sultan Selangor, Sultan Sharafuddin Idris Shah perkenan membubarkan Dewan Undangan Negeri (DUN) negeri pada 23 Jun ini bagi memberi laluan kepada Pilihan Raya Negeri (PRN).

Setiausaha Sulit Sultan Selangor, Datuk Mohamad Munir Bani mengumumkan pengisytiharan pembubaran berkenaan.

Istiadat itu disempurnakan di Balai Dewan Diraja, Istana Alam Shah sebentar tadi.

Sultan Sharafuddin turut berkenan menandatangani proklamasi pembubaran DUN Selangor.

Artikel berkaitan

Pengiklanan cecair nikotin perlu dikawal, duti eksais wajar diperkenal

KDN rampas al-Quran elektronik tanpa kelulusan

Bainun bersalah dua pertuduhan abai, aniaya Bella

Istiqamah – Solat Subuh selamatkan akidah anak-anak

1,839 premis seluruh negara diperiksa sepanjang dua hari Ramadan – KPDN

Turut hadir, Raja Muda Selangor, Tengku Amir Shah; Speaker DUN Selangor, Ng Suee Lim; Setiausaha Kerajaan Negeri Selangor, Datuk Haris Kasim dan barisan Ahli Dewan Diraja Selangor.

Selangor antara enam negeri yang akan mengadakan PRN selain Negeri Sembilan, Pulau Pinang, Kelantan, Kedah dan Terengganu.

Kelantan akan membubarkan DUN Khamis ini, Pulau Pinang (28 Jun) dan Negeri Sembilan (30 Jun).

Pada 26 Jun 2018, DUN Selangor yang diterajui Pakatan Harapan (PH) kali pertama bersidang selepas Pilihan Raya Umum ke-14 (PRU-14) pada 9 Mei 2018.

Selangor yang ketika itu dipimpin oleh Datuk Seri Mohamed Azmin Ali kekal memerintah Selangor dengan memperoleh majoriti dua pertiga dengan menang 51 daripada 56 kerusi DUN dalam PRU-14.

Beliau mengangkat sumpah sebagai Menteri Besar untuk penggal kedua pada 11 Mei 2018 sebelum dilantik sebagai Menteri Hal Ehwal Ekonomi dalam Kabinet Perdana Menteri Tun Dr Mahathir Mohamad.

PH kemudiannya menamakan Amirudin yang sebelumnya Pengerusi Jawatankuasa Tetap Pembudayaan, Generasi Muda dan Sukan, Pembangunan Usahawan, Pembangunan Desa dan Kampung Tradisi sebagai Menteri Besar Selangor ke-16 dan mengangkat sumpah jawatan pada 19 Jun 2018.


Dunia akhirat perlu selari – Tun Mahathir

0

BANGI,  Isnin – Umat Islam seharusnya perlu menjalani kehidupan seiring antara keperluan ibadah dan kepentingan hidup di dunia ini, kata bekas Perdana Menteri Tun Dr Mahathir Mohamad.

Mahathir berkata, umat Islam hari ini lebih mengutamakan ilmu fardu ain untuk kehidupan di akhirat tetapi tiada pembelajaran diberikan berkenaan Islam sebagai gaya hidup.

“Saya berpandangan Muslim perlu mengutamakan dunia sebagaimana kita utamakan kehidupan seterusnya di akhirat. Tetapi ini tidak diajarkan oleh pembelajaran Islam di negara-negara Islam.

“Termasuk di Malaysia, di mana kami mengajarkan agama Islam di sekolah, tetapi pembelajaran lebih kepada ilmu fardu ain dan kehidupan seterusnya.

Artikel berkaitan

Gelar kerajaan zina, calon PN Parlimen Padang Serai perlu disiasat – Fahmi Fadzil

Bencana Banjir: Umat Islam Perlu Ambil Iktibar Kebesaran Allah

Tian Chua Dakwa Bukan Proksi Azmin

UMNO sudah biasa dengan perpecahan – Penganalisis

DONG ZONG RAKUS, SEPATUTNYA PERKASA SISTEM PENDIDIKAN KEBANGSAAN

“Bagaimana dengan kehidupan di dunia ini, tiada pelajaran tentang karakter seorang Islam, Islam sebagai cara hidup,” kata Mahathir, ketika pertemuan bersama ilmuan dan usahawan Islam di London, baru-baru ini.

Disebabkan kurangnya kefahaman tentang Islam, banyak negara-negara Islam hari ini ditekan oleh kuasa dunia dan melakukan perkara yang dilarang Islam.

“Kita berlawan dan berbunuhan sesama sendiri, kita memerangi antara satu sama lain, sedangkan itu perbuatan yang salah dan tidak selari dengan ajaran Al-Quran.

“Saya merasakan jika kita mengikuti ajaran Al-Quran kita mampu berjaya dalam semua bidang termasuk pendidikan dan sains.

“Dengan cara itu kita mampu mempertahankan diri, dan agama dengan lebih efektif tetapi pada masa ini Islam kita abaikan,” kata Mahathir.

Disebabkan itu, umat Islam terpaksa membayar dengan harga yang mahal dengan menyaksikan ramai umat Islam menjadi mangsa tekanan orang bukan Islam.

Malah, umat Islam yang berhadapan tekanan juga lari ke negara Eropah, yang dikatakan mempunyai kehidupan yang lebih baik dan terjamin.

Sedangkan Al Quran katanya menyeru umat Islam untuk bersedia mempertahankan agama.

“Sebab itu kita bergantung kepada orang lain dan disebabkan itu juga apa sahaja keperluan kita, kita tidak mencapai objektif Islam iaitu setiap Muslim adalah bersaudara.

“Tetapi sekarang kita tidak bersaudara sebaliknya kita musuh antara satu sama lain, dan kita digunakan untuk memusuhi dan melawan orang Islam yang lain,” kata Mahathir. – Malayadaily.com


Kerajaan digesa kembalikan nikotin dalam Akta Racun 1952

0

BANGI, Isnin – MUDA mengecam tindakan kerajaan mengeluarkan produk cecair atau gel nikotin daripada Akta Racun 1952 serta tiada kekangan penjualan termasuk kepada golongan bawah umur.
MUDA mendakwa, kegagalan kerajaan meluluskan Rang Undang-Undang (RUU) Kawalan Produk Merokok Demi Kesihatan Awam 2023 pada Persidangan Dewan Rakyat minggu lalu akan menyebabkan kelompongan undang-undang yang mana akan mendedahkan penjualan produk vape dan e-rokok tanpa sebarang seliaan.

Ia sekaligus akan memberi risiko besar kepada golongan muda kerana produk ini tidak mempunyai seliaan daripada pihak berkuasa yang akan mengakibatkan ketagihan nikotin.

“MUDA khuatir kelompongan atau ‘lacuna’ ini akan terus merisikokan golongan bawah umur kepada pendedahan variasi produk berasaskan nikotin.
“Dengan lacuna sepanjang enam bulan ini, kadar penggunaan ini dijangka meningkat tanpa adanya kawal selia ke atas pemasaran dan penjualan, ketidaktetapan kandungan nikotin, serta kebebasan pelabelan and pembungkusan produk vape dan e-rokok,” katanya melalui satu kenyataan hari ini.

Menerusi kenyataan tersebut, MUDA turut menggesa Menteri Kesihatan, Dr. Zaliha Mustafa mengembalikan semula cecair dan gel nikotin di bawah Akta Racun 1952 untuk mengekalkan nikotin sebagai bahan kawalan.
Tambahnya, ia seiring dengan pendekatan Kertas Putih Kesihatan yang mengutamakan pencegahan penyakit sebagai langkah utama penjagaan kesihatan awam.
Terdahulu, Dr Zaliha memaklumkan, Rang Undang-Undang (RUU) Kawalan Produk Merokok Demi Kesihatan Awam 2023 akan dirujuk sekali lagi kepada Jawatankuasa Pilihan Khas (JKPK) Kesihatan.
Ini kali kedua RUU yang turut dikenal sebagai RUU Generasi Penamat (GEG) itu dirujuk kepada JKPK berkenaan selepas pertama kali dibentangkan oleh Menteri Kesihatan ketika itu, Khairy Jamaluddin pada tahun lalu.

Artikel berkaitan

Tarikh lihat anak bulan pada 22 Mac

11,557 Pengundi Awal Mengundi Esok

Dek kerana Tun M tidak sehaluan, DAP mahu gelaran Tun ditarik balik

Bas terbakar, 20 orang penumpang hampir maut

Ceroboh Menara 118, YouTuber ditahan polis Mei tahun lalu


Kes cerai di Perlis dibicarakan secara tertutup

0

BANGI, Isnin – Mahkamah syariah di Perlis akan melaksanakan sesi perbicaraan kes perceraian secara tertutup bermula Julai ini.

Istana Arau dalam kenyataan berkata keputusan itu dibuat melalui arahan Ketua Hakim Syarie Perlis Jaidi Ahmad setelah dipersembah maklum dan diperkenankan oleh Pemangku Raja Perlis Tuanku Syed Faizuddin Putra Jamalullail.

Baginda yang juga Yang Dipertua Majlis Agama Islam dan Adat Istiadat Melayu Perlis (MAIPs) berkenan agar perbicaraan secara tertutup dilaksanakan oleh Jabatan Kehakiman Syariah Negeri Perlis (JKSNPs) bermula 1 Julai 2023.

Titah perkenan itu dizahirkan ketika program Forum Safar Ilmu MAIPs bersempena cerapan Rukyah Hilal Awal Zulhijjah 1444 Hijrah anjuran Jabatan Mufti Negeri Perlis di Masjid Al Hussain Kuala Perlis semalam.

Menurut kenyataan itu keputusan berkenaan dibuat bagi menjaga aib pihak-pihak yang terlibat terutamanya membaitkan kes yang mendedahkan keaiban peribadi selain bagi mengelakkan unsur
ghibah
 dan boleh membawa kepada fitnah.

Jaidi dalam kenyataan sama berkata pelaksanaan berkenaan dibuat hasil penelitian terhadap amalan yang dilaksanakan di Doha, Qatar.

Sementara itu, Mufti Perlis Mohd Asri Zainul Abidin berkata Islam menegaskan kewajiban menutup aib peribadi seseorang yang tidak boleh diketahui dan diulas oleh pihak lain untuk dimanipulasikan.

“Masyarakat sering membuat penilaian sendiri tentang hubungan rumah tangga orang lain tanpa memahami situasi yang sebenarnya, padahal tiada kepentingan untuk mereka ambil tahu atau memberi komentar,” katanya dalam kenyataan sama.- BERNAMA


Majikan diharap beri elaun munasabah kepada pelajar latihan industri

0

BANGI, Isnin – Perdana Menteri, Datuk Seri Anwar Ibrahim berharap syarikat tempatan dapat mempertimbangkan pemberian elaun setimpal kepada pelajar latihan industri di negara ini.

Beliau yang juga Menteri Kewangan berkata, walaupun kerajaan tidak menetapkan satu kadar untuk elaun tersebut, syarikat sewajarnya memberi bayaran yang munasabah untuk membantu kos sara hidup mereka.

“Kepada syarikat-syarikat, bagilah elaun yang munasabah kepada mahasiswa kita kerana perjalanan tambang, makan mereka kena ambil kira.

“Saya bagi pihak anak-anak mahasiswa nak sampaikan keluhan mereka untuk diberi pertimbangan mengenai bayaran elaun. Saya harap ada pertimbangan baik dari pihak saudara (majikan) untuk naikkan sedikit elaun,” katanya.

Artikel berkaitan

Tolak Tulisan Jawi Bererti Tidak Hormati Identiti Nasional

Bas Mekar JPN permudah urusan permohonan kad pengenalan

JPS selia  pelepasan air guna 15 pam bergerak

PHEB Akan Adakan Perarakan Pedati Berhala Walau Dilarang

Ketua Polis Daerah buat laporan polis

Beliau berkata demikian untuk menjawab soalan berhubung apakah usaha kerajaan terhadap isu pelajar latihan industri yang tidak menerima sebarang bayaran daripada pihak majikan ketika program Temu Anwar di Universiti Malaysia Kelantan (UMK) pada Ahad.

Kelmarin, Menteri Sumber Manusia, V Sivakumar berkata, kerajaan akan meneliti isu bayaran elaun pelajar yang menjalani latihan industri susulan laporan terdapat pelajar yang menjalani latihan industri di kementerian, agensi atau jabatan kerajaan serta syarikat swasta, tidak dibayar elaun.


Petisyen pilihan raya Gua Musang dibicarakan, Putrajaya ditolak

0

BANGI, Isnin – Mahkamah Persekutuan hari ini memerintahkan petisyen pilihan raya yang difailkan Barisan Nasional (BN) untuk mencabar keputusan Pilihan Raya Umum ke-15 (PRU15) bagi kerusi Parlimen Gua Musang dikembalikan ke Mahkamah Tinggi untuk perbicaraan penuh.

Panel tiga hakim Mahkamah Persekutuan yang diketuai Hakim Besar Sabah dan Sarawak Tan Sri Abdul Rahman Sebli membenarkan rayuan Mohd Azmi Mahmood, wakil bagi calon Barisan Nasional Tengku Razaleigh Hamzah untuk mengetepikan keputusan Mahkamah Tinggi yang membatalkan petisyen pilihan raya tersebut.

Abdul Rahman mengarahkan petisyen itu dibicarakan penuh di hadapan hakim lain dan menetapkan 26 Jun untuk sebutan semula kes di Mahkamah Tinggi Kota Bahru.

Dalam keputusan sebulat suara mahkamah, Abdul Rahman berkata ,hakim Mahkamah Tinggi tersilap apabila memutuskan bahawa petisyen itu difailkan di luar masa.

Artikel berkaitan

Ustaz Shuhaib Ar-Rumy Selamat Presiden baharu ISMA

Calon BN akan guna logo dacing pada PRN enam negeri

Korek agenda buku Thommy Thomas ke lubang cacing – Zahid

Hina Islam, bekas pemain pelapis badminton negara dikecam

Sambut hari raya dengan wadah kesatuan dan ukhuwah Islamiah

Beliau juga berkata, mahkamah berpuas hati bahawa pempetisyen (Mohd Azmi) telah memenuhi keperluan di bawah peraturan Akta Kesalahan Pilihan Raya 1954.

Dua lagi hakim ialah Hakim Mahkamah Persekutuan Datuk Seri Hasnah Mohammed Hashim dan Datuk Nordin Hassan.

Mohd Azmi memfailkan petisyen itu, dalam usaha untuk membatalkan keputusan PRU15 bagi kerusi Parlimen Gua Musang yang dimenangi calon PAS-BERSATU, Datuk Mohd Azizi Abu Naim yang menewaskan Tengku Razaleigh dengan 1,826 undi.

PRU15 diadakan pada 19 November tahun lalu.

Sementara itu, panel Mahkamah Persekutuan yang sama hari ini menolak rayuan Naib Ketua Umno Bahagian Putrajaya Datuk Ahmad Faisal Abdul Karim untuk mengembalikan semula petisyen pilihan raya, yang difailkan untuk mencabar keputusan PRU15 bagi kerusi Parlimen Putrajaya, ke Mahkamah Tinggi untuk perbicaraan penuh.

Berikutan keputusan mahkamah itu, Naib Presiden BERSATU, Datuk Dr Radzi Jidin mengekalkan kedudukannya sebagai Ahli Parlimen Putrajaya.

Abdul Rahman berkata, tiada merit dalam rayuan Ahmad Faisal kerana perkara yang dirayu oleh pempetisyen dalam petisyen itu tidak mempunyai butiran terperinci. Beliau mengarahkan Ahmad Faisal membayar kos guaman sebanyak RM30,000.

Ahmad Faisal memfailkan petisyen pilihan raya itu untuk mencabar keputusan PRU15 bagi kerusi Parlimen Putrajaya yang dimenangi Mohd Radzi.

Mohd Radzi menewaskan penyandang empat penggal kerusi Putrajaya Datuk Seri Tengku Adnan Tengku Mansor daripada BN dengan majoriti 2,310 undi dalam pertembungan enam penjuru.

Dua Mahkamah Tinggi, masing-masing telah membatalkan kedua-dua petisyen pilihan raya itu selepas membenarkan bantahan awal yang dibangkitkan Mohd Radzi dan Mohd Azizi.

Pada 10 Mac lalu, Mahkamah Tinggi Kuala Lumpur membenarkan bantahan awal Mohd Radzi untuk membatalkan petisyen itu selepas memutuskan Ahmad Faisal gagal membuktikan amalan rasuah dilakukan oleh Radzi atau ejennya.

Sementara itu, pada 26 Februari lalu, Mahkamah Tinggi Kota Bahru menolak petisyen Mohd Azmi selepas memutuskan petisyen itu difailkan di luar tempoh masa yang dibenarkan iaitu 28 hari seperti yang ditetapkan di bawah Akta Kesalahan Pilihan Raya.

Peguam Datuk Wira Mohd Hafarizam Harun mewakili Mohd Azmi dan Ahmad Faisal manakala peguam Yusfarizal Yussoff mewakili Mohd Azizi dan Mohd Radzi. – BERNAMA


Tiada kesalahan jenayah babitkan kes hakim Nazlan

0

BANGI, Isnin – Siasatan Suruhanjaya Pencegahan Rasuah Malaysia (SPRM) mendapati tiada kesalahan jenayah dilakukan dalam kes membabitkan Hakim Mahkamah Rayuan, Datuk Mohd Nazlan Mohd Ghazali yang sebelum ini dikaitkan dengan kes rasuah.

Perdana Menteri, Datuk Seri Anwar Ibrahim berkata, perkara itu juga dipersetujui Jabatan Peguam Negara.

“SPRM setelah mendapat laporan membuka kes atau kertas siasatan terhadap Datuk Mohd Nazlan Mohd Ghazali (Hakim Mahkamah Rayuan) berhubung dengan kes rasuah.

“SPRM menyiasat dengan teliti perkara tersebut dan mendapati tiada kesalahan jenayah dilakukan dan perkara ini dipersetujui Jabatan Peguam Negara,” kata beliau pada persidangan Dewan Negara hari ini.

Artikel berkaitan

“Keputusan SC Sangat Mengejutkan” – Gomez

Perkenal Harga Lantai Elak Petani Rugi Lambakan Tanaman

Kerajaan Tiada Hasrat Tarik Balik Kelulusan Lesen Jual Arak

Menteri Perdagangan Dalam Negeri dan Kos Sara Hidup meninggal dunia

Potong gaji menteri, kerajaan jimat RM100,000 sebulan

Anwar berkata demikian ketika menjawab soalan tambahan Senator Datuk A. Kesavadas mengenai status siasatan terhadap Mohd Nazlan berhubung tohmahan rasuah dan percanggahan isu konflik kepentingan dikatakan wujud di pihak hakim berkenaan ketika mengendalikan perbicaraan Datuk Seri Najib Tun Razak dalam kes SRC International Sdn Bhd.


Wan Junaidi dilantik Yang Dipertua Dewan Negara ke-19

0

BANGI, Isnin – Bekas Menteri di Jabatan Perdana Menteri (Parlimen dan Undang-Undang), Tan Sri Dr Wan Junaidi Tuanku Jaafar dilantik sebagai Yang Dipertua Dewan Negara yang ke-19 hari ini.

Wan Junaidi menggantikan Tan Sri Dr Rais Yatim yang dilantik sebagai Speaker Dewan Negara sejak 18 Jun 2020 dan tamat perkhidmatan pada 16 Jun lepas.

Pelantikan itu dibuat selepas Perdana Menteri, Datuk Seri Anwar Ibrahim mengemukakan Wan Junaidi, yang juga calon tunggal sebagai cadangan nama ahli untuk dilantik.

“Mengikut Peraturan Mesyuarat 2 (1), saya telah memastikan bahawa beliau bersetuju untuk berkhidmat jika dipilih,” katanya.

Artikel berkaitan

Masa Belajar Pendidikan Islam Lebih Di SK Daripada SJK

Tanah rizab Melayu: Orang dalam, ahli politik mungkin terlibat

NGO Melayu Diketepikan, Hua Zong Lebih Istimewa Diutamakan?

Siasatan tiga pemimpin parti politik sentuh 3R di peringkat akhir – KPN

Dasar Perumahan Negara akan dikaji semula

Cadangan itu disokong Menteri Pelaburan, Perdagangan dan Industri Tengku Datuk Seri Zafrul Tengku Abdul Aziz.

Wan Junaidi mengangkat sumpah sebagai Senator di Dewan Negara, bersama dua yang lain iaitu Ahli Majlis Kerja Tertinggi UMNO, Datuk Nur Jazlan Mohamed dan Naib Presiden AMANAH, Datuk Seri Dr Mujahid Yusof.

Nur Jazlan yang juga Ketua UMNO Bahagian Pulai turut dilantik sebagai Timbalan Speaker Dewan Negara selepas mendapat 43 undi dalam pengundian lantikan jawatan itu.

Turut dicalonkan jawatan itu, Ketua Penerangan BERSATU, Datuk Razali Idris yang dicadangkan Presiden GERAKAN, Datuk Dominic Lau.

Razali tewas merebut jawatan itu selepas mendapat hanya 11 undi.

Wan Junaidi, 78, sebelum ini dilaporkan berkata, sebagai rakyat yang cintakan negara, sukar baginya untuk menolak tawaran itu kerana ia satu amanah dan tanggungjawab kepada negara.

“Selepas menolak untuk dicalonkan semula pada Pilihan Raya Umum ke-15 (PRU15) lalu, memang saya bertekad untuk bersara sepenuhnya.

“Saya ikhlas untuk berundur daripada politik tanpa desakan mana-mana pihak kerana saya mahu menikmati tempoh persaraan.

“Tetapi, apabila menerima panggilan daripada pimpinan kerajaan yang mahukan saya mengisi jawatan itu, saya berfikir seketika dan akhirnya bersetuju untuk berkhidmat semula, demi negara, bukan sebab kepentingan peribadi,” katanya.

Wan Junaidi menggantikan Tan Sri Rais Yatim yang dilantik sebagai Speaker Dewan Negara sejak 18 Jun 2020 dan tamat perkhidmatan pada 16 Jun lalu.

Wan Junaidi berkata, beliau bersedia memikul tanggungjawab itu, berbekalkan pengalaman luasnya termasuk sebagai pegawai kanan polis, peguam, wakil rakyat, Menteri dan Timbalan Speaker Dewan Rakyat.

“Selepas menerima tawaran itu, saya berhubung dengan pimpinan parti (Gabungan Parti Sarawak) di Kuching memaklumkan perkara itu dan mereka mengalu-alukannya.

Wan Junaidi diberi kepercayaan sebagai Menteri di Jabatan Perdana Menteri (Parlimen dan Undang-Undang) mulai 30 Ogos 2021 hingga 24 November 2022.

Sebelum itu, beliau pernah menjadi Timbalan Speaker Dewan Rakyat mulai 28 April 2008 hingga 3 April 2013.

Katanya, pengalaman sebagai Timbalan Speaker Dewan Rakyat memberikannya keyakinan untuk menjadi Speaker Dewan Negara.


KJ jangka parti kerajaan dilanda ‘tsunami tidak puas hati’

0

BANGI, Selasa – Parti Kerajaan Perpaduan berhadapan dengan ‘tsunami tidak puas hati’ ketika mengharungi cabaran Pilihan Raya Negeri (PRN) akan datang.

Bekas Menteri Belia dan Sukan, Khairy Jamaluddin Abu Bakar berkata, kerajaan sewajarnya bimbang dengan tsunami tersebut berbanding ‘gelombang hijau’ Perikatan Nasional (PN).

Khairy mendakwa, sejak Kerajaan Persekutuan mengambil alih kuasa, hala tuju ekonomi kurang jelas, kemerosotan nilai ringgit berterusan dan pengurangan kuasa beli rakyat disebabkan oleh ’krisis kos sara hidup’ yang berlarutan.

“Apa yang berlaku di Malaysia hari ini bukanlah kebangkitan ’Gelombang Hijau’ berbanding rasa tidak puas hati dalam masyarakat Melayu yang melangkaui isu 3R (kaum, agama, raja),” katanya.

Artikel berkaitan

Calon Melayu Dap Hanya Boneka – Mahdzir

Ismail janji isu tuntutan KWSP akan dibawa ke Parlimen

Kaji semula pertukaran nama Jalan Temiang

LIMA’23: Tun M terima anugerah pencapaian sepanjang hayat

Golongan T20 tidak akan terima subsidi haji, elektrik

Bekas pemimpin UMNO yang dipecat daripada parti itu mendakwa, tsunami yang bakal dicetuskan oleh orang Melayu itu turut berpunca daripada sikap hipokrit yang ditunjukkan oleh Kerajaan Persekutuan.

“Kemarahan orang Melayu yang ketara ini dikuatkan dengan sikap hipokrit pentadbiran sekarang, yang bercakap untuk menghapuskan rasuah dan menegakkan tadbir urus yang baik tetapi membenarkan kepimpinan UMNO yang telah tercemar.

“Apa yang kita mungkin akan lihat pada pilihan raya negeri adalah tidak lebih daripada tsunami rasa tidak puas hati berbanding gelombang hijau,” tambahnya dalam tulisan yang diterbitkan di Fulcrum oleh Institut ISEAS-Yusof Ishak Singapura.

Selain itu Khairy mendakwa pandangan seperti yang dilontarkan veteran Tan Sri Lim Kit Siang bahawa pilihan raya negeri akan menjadi ’pilihan yang penting’ untuk rakyat Malaysia yang mungkin akhirnya akan menyebabkan lebih ramai orang Melayu menyokong PN.


GEG: Kajian kawalan penggunaan rokok, vape dijalankan serentak

0

BANGI, Rabu – Kementerian Kesihatan (KKM) akan mengkaji cadangan supaya kawalan penggunaan rokok dan rokok elektronik atau vape dijalankan secara serentak melalui dasar Generasi Penamat (GEG).

Timbalan Menteri Kesihatan, Lukanisman Awang Sauni berkata, pihaknya mengambil maklum pandangan yang dikemukakan semua pihak sebelum Rang Undang-Undang Kawalan Produk Merokok Demi Kesihatan Awam 2023 dimulakan pada 2027.

“Ada beberapa perkara lagi tentang (peruntukan dalam rang undang-undang melibatkan) khidmat masyarakat dan review berkenaan tentang GEG terhadap produk vape.

“Ada pandangan rang undang-undang itu pada dasarnya akan mewujudkan generasi penamat rokok terlebih dahulu kemudian diteruskan kepada vape dan ada pandangan yang bercadang untuk GEG diadakan secara serentak.

Artikel berkaitan

Barisan artis mewarnai arena politik republik Indonesia 2024

Akta Perlindungan Pemberi Maklumat 2010 Ditambah Baik

Pemimpin PN mesyuarat, bincang usul undi percaya PM

Gaji penjawat awam naik boleh tingkatkan defisit negara – Anwar

Yayasan Ikhlas Pertingkat Pendidikan Sains Kesihatan

“KKM akan sedaya upaya untuk memastikan segala pandangan Ahli Parlimen diambil berat. Antara perkara yang ditekankan di Parlimen adalah kompaun yang terlalu rendah, hanya sekitar RM500 berbanding dengan cadangan asal RM5,000 dan kini kompaun sedia ada pada peringkat RM 1,000,” katanya di Dewan Negara hari ini.

Beliau berkata demikian ketika menjawab soalan tambahan Senator, Datuk Lim Pay Hen mengenai  kegusaran  utama yang menyebabkan rang undang-undang itu  tidak dapat diluluskan di Dewan Rakyat baru-baru ini dan dirujuk kepada Jawatankuasa Pilihan Khas (JKPK) Kesihatan Parlimen. – BERNAMA


Idris Jusoh tamat perkhidmatan Pengerusi FELDA lebih awal

0

BANGI, Rabu – Tan Sri Idris Jusoh akan menamatkan perkhidmatannya sebagai Pengerusi FELDA berkuat kuasa 30 Jun ini, lebih awal dari tarikh sepatutnya Mei tahun depan.

Bekas Menteri Besar Terengganu itu berkata, tindakan beliau mengundur diri daripada jawatan berkenaan adalah bagi memberi laluan kepada kerajaan untuk melantik pengganti yang lebih bersesuaian.

“Saya menerima keputusan dari Pejabat Perdana Menteri untuk mengundur diri daripada jawatan Pengerusi FELDA berkuat kuasa pada 30 Jun.

“Saya mengucapkan terima kasih kepada Perdana Menteri, Datuk Seri Anwar Ibrahim, yang memberi peluang kepada saya untuk menjawat jawatan berkenaan di bawah kepemimpinannya.

Artikel berkaitan

Rumah terbuka Malaysia MADANI gelojoh, mencabar maruah negeri

Polis Selangor Teruskan misi bantu mangsa banjir

RFID: Punca Sesak 10km

Kempen ‘Sosial Media’ Belum Boleh Diterima Pengundi

Uji kemampuan teknologi siber negara antara cubaan kumpulan penggodam -ATM

“Saya juga ingin mengambil kesempatan untuk mengucapkan jutaan terima kasih kepada semua warga peneroka, petugas FELDA dan semua yang banyak memberikan kerjasama sepanjang perkhidmatan saya.

“Semoga FELDA sentiasa berjaya dalam keberkatan,” katanya menerusi hantaran di Facebook, hari ini.

Idris, yang juga bekas Menteri Pendidikan itu dilantik sebagai Pengerusi FELDA pada 1 Mei 2020 sebelum disambung kontrak selama dua tahun berkuat kuasa Mei 2022 di bawah pentadbiran Datuk Seri Ismail Sabri Yaakob.

Kontrak Idris sepatutnya tamat pada Mei tahun depan.


Isham suruh Rafizi cari jalan, jangan tunggu ringgit terus jatuh!

0

BANGI, Rabu – Ahli Majlis Kerja Tertinggi UMNO menyifatkan, kejatuhan pasaran modal dan ringgit ketika ini sebagai satu krisis yang perlu dibincangkan segera oleh kerajaan.

Isham Jalil berkata, ini kerana ringgit sudah lama jatuh serta terus jatuh hingga memberi kesan buruk kepada kenaikan harga barang dan makanan negara yang kebanyakan bergantung kepada import.

Beliau dalam satu  hantaran di Facebook berkata, Menteri Ekonomi, Rafizi Ramli menyatakan kerajaan tidak membincangkan lagi mengenai sama ada kerajaan akan campur tangan untuk mempertahankan ringgit.

Rafizi juga berkata, negara tidak mempunyai banyak rizab pun untuk mempertahankan ringgit.

Sehubungan itu, beliau menyarankan kerajaan perlu berbincang dengan segera.

Artikel berkaitan

3 kategori bankrap boleh mohon pelepasan

Surat terbuka untuk Khairul Aming

312 Penumpang Ke Kuala Perlis Terkandas

Nik Razi, adik Allahyarham Nik Aziz meninggal dunia

Maut sewaktu perjalanan mendaftar universiti

Tambah beliau, ringgit sudah lama jatuh dan terus jatuh, ini memberi kesan buruk kepada kenaikan harga barang dan makanan yang banyak bergantung kepada import,”

Isham berkata, ada banyak cara kerajaan boleh mempertahankan ringgit dan bukan hanya dengan menggunakan rizab.

“Perlu bincang segera, jika tidak takkan kerajaan ingin biarkan ringgit jatuh begitu sahaja, Rafizi?” katanya.